Družba Isusova i filozofija 


1540-1940 


Sve od svog osnutka (1540) pa do naših dana Družba je 
Isusova posvećivala filozofiji osobitu pažnju. Već je sveti uteme- 
litelj Ignacije Lojolski' jasno odredio stav, koji tre ba da 
novi red zauzima prema filozofiji: Koju važnost 
treba da joj pridijeva? Koji sistem da usvaja? Kako da je goji? 


L VAŽNOST FILOZOFIJE U DRUŽBI ISUSOVOJ 


1. Koliku važnost filozofiji pripisuje, poka- 
zuje odredba: »U disciplinama treba se držati ređa, te položiti 
solidan temelj u latinskom jeziku prije filozofije; u ovoj opet prije 
sholastične teologije«. Ovaj se Ignacijev propis osniva na uvje- 
renju, koje je izrazio riječima“ »Filozofija raspolaže du- 
hove za teologiju, i služi zato, da se ova može 
savršeno upoznati i upotrijebiti i sama sobom 
pomaže zaistusvrhu« Tako je Sv. Ignacije imao na pa- 
meti, što je kasnije Leon XIIL izrazio* ovim za filo- 
zofiju najčasnijim riječima: »Sveudiljna i mnogostruka je uporaba 
filozofije nužna zato, da sveta Teologija dobije narav, raspoloženje 
i značaj prave znanosti. U ovoj naime najuzvišenijoj znanosti treba 
mnoge različite dijelove nebeskih nauka kao u jedno tijelo po- 
vezati, da bude svaka na svoje mjesto zgodno postavljena. Tako 
će imati i zgodni vez, pošto su izvedene iz svojih vlastitih princi- 
pa. Napokon treba i svaku napose utvrditi svojim nepobitnim 
dokazima. Ne smijemo prešutjeti ili omalovažavati ni točnije i 
Jasnije spoznaje stvari, koje su predmet naše vjere; dapače i spo- 





* Constitutiones S. J., pars IV, 


? Const, pars IV, cap, : isciplini 
miadad | Cap, 6, num. 4: In disciplinis ordo servandus est, ut 


A. atina lingua solidum iaciant fundamentum, quam artium liberalium; 
in is, antequam theologiae scholasticae. 

dloži *IV, 12,3: ,., artes vel scientiae naturales ingenia disponunt ad The- 

dam, et ad perfectam cognitionem et usum illius inserviunt, et per se ipsas 

ad eundem finem iuvant,, ' 


* u enciklici Aeterni Patris (1879) 

znaja samih vjerskih tajna biva jasnija, koliko to može biti, Ovo su 
hvalili i za tim težili i Sv. Augustin i drugi crkveni Oci, Pa i sam 
Vatikanski Sabor izjavio je, da je od najveće koristi i plodnosti. 
Ovu spoznaju i razumijevanje postizavaju u punijoj mjeri i lakše 
bez sumnje oni, koji s čestitim življenjem i s gorljivom vjerom spa- 
jaju svestranu filozofsku naobrazbu. To više, što isti Vatikanski 
Sabor naučava, da takvo razumijevanje svetih dogma treba tražiti 
i iz analogije s naravnim istinama ter iz veza između ovih i s po- 
sljednjom čovjekovom svrhom. Napokon spada na filozofijske na- 
uke i to, da savjesno brani istine, koje je Bog objavio, ier da se 
suprotstavlja onima, koji se usuđuju na njih navaljivati. Zato je 
velika pohvala za filozofiju, što vrijedi kao predziđe vjere i kao 
tvrda obrana religije... Kaošto neprijatelji katoličkog imena za 
svoju borbu protiv religije obično uzimaju oružje iz filozofije, tako 
i braniči Božjih nauka mnogo toga vade iz filozofije, da uzmognu 
obraniti objavljene dogme, Nije malen triumf, koji slavi kršćanska 
vjera time, što oružje, koje su neprijatelji stvorili iz vještina ljud- 
skoga razuma zato, da škode, sam ljudski razum snažno i spretno 
odbija... Pa i sama Crkva kršćanskim učiteljima i savjetuje 1 
zapovijeda, neka traže ovu pomoć u filozofije... Učiteljima filozo- 
fije nalaže, neka se marljivo bave rješavanjem varavih dokaza«. 
Tako je Leon XII svojim vrhovnim auktoritetom istaknuo korist, 
koju teologija može i treba da ima od filozofije, 

2, Time je protumačioi smisao one izreke: »Philo- 
sophia ancilla theologiae — filozofija službenica teo- 
logije«. Teologija bez pomoći filozofije ne bi mogla biti, kakva 
treba da bude. Nije dakle smisao, da filozofija ne smije ništa drugo 
raditi, nego samo služiti teologiji. Filozofija je od najveće koristi 
i za sve druge svrhe, koje nijesu povezane s teologijom, osobito 
za sve znanosti: matematiku, prirodne znanosti, tehniku, povijest 
itd. Velika je čast za filozofiju, što može služiti za tolike svrhe, 
jer time pokazuje svoju nutarnju vrlinu. Zato može filozofiju gojiti 
i onaj, koji nema namjere, baviti se teologijom. Iz svega toga slijedi, 
da može studij filozofije imati različito trajanje i raznu organizaciju 
prema raznim svrhama, za kojima ide. Ali i sam studij filozofije 
dobiva veću ili manju vrijednost prema svrsi, poradi koje se goji. 
Zato filozofija ima samo najveću korist, ako se goji poradi teolo- 
gije. Ovo je shvaćanje vodilo Sv. Ignacija, kad je odredio, da prije 
sholastične teologije treba učiti filozofiju, i da (IV, 12, 3) »neka je 
predaju učeni profesori s doličnom revnošću, u svemu tražeći 
iskreno Božju čast i slavu«. Ovo je shvaćanje uvijek ostalo u 
Družbi nepromijenjeno. Ona je u svako doba visoko cijenila i 
unapređivala studij filozofije. Ali koje filozofije? 


I. ISUSOVAČKA FILOZOFIJA 


1. Sv. Ignacije odredio je, da Družba Isusova treba 
da slijedi Aristotelovu filozofiju, dok je za 
sholastičnu teologiju odabrao Sv. Tomu a u 

pozitivnoj teologiji ostavio slobodu izbora? 
»U logici, prirodnoj filozofiji, etici i metafizici treba slijediti 
Aristotelovu nauku«. A glede teologije: »U teologiji čitat će se 
stari i novi Zavjet i sholastična nauka Sv. Tome; a u t. zv. pozi- 
tivnoj izabrat će se oni pisci, koje ćemo smatrati podesnijima za 
našu svrhu«. Sve se ove odredbe osnivaju na općenitom principu:' 
»Uopće neka se u predavanjima tumače one knjige, za koje će se 
u svakoj disciplini smatrati, da je njihova nauka solidnija i sigur- 
nija«. Osim toga: »Neka u svakoj disciplini slijede sigurniju i 
priznatiju nauku i one pisce, koji je naučavaju«. Što nije i za filo- 
zofiju propisao Tomine nauke, razlog je jamačno taj, što je i za 
Tomu Aristotel filozof naprosto. Htio je, neka Družba goji istu 
filozofiju, koju je prihvaćao i Sv. Toma, jer je bio uvjeren, da je 
ona najbolja od svih filozofijskih sistema u svakom pogledu, što se 
tiče ispravnosti nauke i nutarnje povezanosti i potpunosti proble- 
matike, kaošto i temeljitosti dokazivanja. Ovo Tomino uvjerenje 
vođilo je i Sv. Ignacija kod izbora Družbine filozofije. Ima ih, 
koji prigovaraju što je utemeljitelj Družbe 
Isusove uopće odredio, koju filozofiju ova tre- 
ba da slijedi, Prema njihovu mišljenju Ignacije morao bi bio 
ostaviti svakomu slobodu. Na ovaj prigovor najprije primjećujem, 
da bi vrijedio i glede svakog auktoritativnog određivanja. Vrijedio 
bi i protiv zakona katoličke Crkve, kojim ova propisuje, neka 
»nauke racijonalne filozofije i teologije i obučavanje studenata u 
ovim disciplinama profesori obrađuju posve prema Anđeoskog 
Naučitelja načinu, nauci i principima, i neka se toga sveto drže«. 

2, Oni, koji se boje, da ne bi trpjela znanost 
od takvih propisa, zaboravljaju da se radi o 
auktoritetu, koji zaslužuje potpuno povjere- 
nje. Bilo bi dakako zlo, kad bi davao takve propise onaj, koji 
zato nema nužnih kvalifikacija niti naravnih niti nadnaravnih. Ali 
propisi, koje daje vrhovni auktoritet svete Crkve ili s njezinim 
odobrenjem jedan utemeljitelj crkvenog reda, kao što Sv. Ignacije, 
bez ikakve su sumnje od najveće koristi, pa i onda, kad se radi 
0 izboru nauke, osobito tako važne, kaošto je filozofija. Da spome- 
nem samo dva momenta. Takvim se propisom uklanja dugo traže- 


—__ 





5 IV, 14, 3: In Logica, et Philosophia naturali, et morali, et Metaphysica 
doctrina Aristotelis seguenda est, 

% IV, 14. 1: In Theologia legetur vetus et novum Testamentum, et doctri- 
Da scholastica divi Thomae; et in ea, quam positivam vocant, eligentur ii 
auctores, qui ad scopum nostrum magis convenire videbuntur. 

... "IV, 14, 1: Generatim ii praelegentur libri, qui in quavis facultate 

solidioris ac securioris doctrinae habebunlur. 

* IV, 5, 4: Sequantur in quavis facultate securiorem et magis approbatam 
doctrinam, et eos auctores, qui eam docent. 

* Cođex iuris Canonici, Canon 1366 $ 2: Philosophiae rationalis ac 
theologiae studia et alumnorum in his disciplinis institutionem professores 


omnino pertractent ad Angelici Doctoris rationem doctrinam et principia, eaque 
sancte teneant, 

nje i kušanje i vrludanje preko mnogih zabluda, iz kojih bi često- 
puta bilo vrlo teško naći izlaz istini. Kako iskustvo pokazuje, oni, 
koji otklanjaju svaku pomoć od strane auktoriteta kod izbora 
svoga sistema, nijesu kod toga sretne ruke. Što se veli, da »errando 
discimus — padajući u zablude učimo«, vrijedi samo za slučaj, da 
zabluđe i spoznamo kao takve. Osim toga ove izreke ne valja 
uzimati u isključivome smislu, kao da bez zabluda ne bismo mogli 
učiti. Istina, mučna borba, kojom smo stekli spoznaju, ovu nam 
čini dragom, ipak poglavita vrijednost spoznaje stoji u njezinoj 
istini, Što je istina veća, to je dragocjenija i nama draža, pa makar 
je bili stekli bez muke, Muka je samo sredstvo za postizavanje 
svrhe, a ne svrha sama. Zato nije ni Sv. Ignacije morao ostaviti 
svakomu slobodu, da mučnim traženjem nađe pravi filozofijski 
sistem. Tako svatko može odmah prijeći na proučavanje same 
istine, koje nije postalo suvišnim time, što je sistem određen. Prvo 
naime, što je nužno, ovo je razumijevanje, i to što dublje razumije- 
vanje čitavog sistema, ukoliko je već izgrađen, A drugo je njegovo 
proširivanje i usavršivanje i razvijanje. Posve krivo neki misle, 
da propisati određeni sistem znači tražiti sljjepo vjerovanje i meha- 
ničko opetovanje tuđih misli. Prava i dužnost samostalnog istraži- 
vanja i napredovanja ostaju netaknuta, samo je ograničena moguć- 
nost zablude; samo ograničena, a ne isključena. 

3. Kolika sloboda i mogućnost samostalnog 
istraživanja ostaje isusovcu pored onoga pro- 
pisa, da »u logici, u prirodnoj filozofiji, moral- 
ci i u metalizici treba slijediti Aristotelovu 
nauku«," pokazuje povijest onih prvih vremena, kad su zapo- 
čeli propis u praksi provoditi. Izdavači zbirke »Monumenta histo- 
rica S, 1.«, sakupili su u opsežnom svesku dokumente, koji se od- 
nose na povijest isusovačkog školskog rada od počvika pa do 
6. 1586, kad je general Klaudije Aquaviva izdao prvi nacrt uredbe 
nauka." Iz ovih dokumenata razabiremo, kako su budno pazili na 
sklad između sigurnosti nauke i njezine slobode. A. Inauen S. J. 
prikazao je ovu borbu.'* Rezultat je ove borbe bila odredba gene- 
rala Klaudija Aguaviva g. 1582, Kako je pisao iste g. ocu Salme- 
ronu, bio je uvjeren, da je svojom odredbom ostavio dovoljnu slo- 
bodu, da se talenti mogu razvijati, a ujedno sačuvao odviše slo- 
bodne duhove od propasti. Kojih se granica moraju držati profesori 
filozofije, izrazila je g. 1593. 5. generalna kongregacija svojim 41. 
dekretom: »Profesori filozofije neka se u važnim točkama ne uda- 
ljuju od Aristotela, osim u slučaju, kada akademije općenito druk- 
čije naučavaju; još više, kad bi se nešto protivilo pravoj vjeri... 


29 IV, 14, 3 

11 Monumenta paedagogica S. J., quae primam rationem studiorum a. 
1586. editam praecessere, Maliriti 1901 

12 U članku: Stellung der Gesellschaft Jesu zur Lehre von Aristoteles 
und Thomas vor 1583, Zeitschrift f. kath. Theol., XXX Jarg. (1916), 201—237 

Tumače Aristotela, koji napadaju na kršćanstvo, neka čitaju veo- 
ma oprezno izabirući ili raspravljaju o njima kod obuke«. Ova je 
odredba postala zakonom i u pravilima profesora filozofije u Ratio 
studiorum, koja je bila definitivno propisana čitavoj Družbi g. 
1599. Tako je ostalo sve do danas, Družba je bila uvjerena, da 
time nije nikako kočila napredak niti u filozofiji niti u drugim zna- 
nostima, osobito u matematici i u prirodnim znanostima. Tako je 
16. generalna kongregacija g. 1730/31 izjavila: »Ono dragocjeno 
znanje, koje osobito u posebnoj fizici najzanimljivije pojave u pri- 
rodi tumači i osvjetljuje prema matematičkim i eksperimentalnim 
znanostima, ne stoji ni u kakvoj opreci, nego u potpunom skladu 
s Aristotelovom filozofijom«. Družba je dakle uvijek 
gojila ono uvjerenje, koje jeLeon XIII izrazio"? 
riječima: »Od filozofije, kao mudre voditeljice obićavale su tražiti 
znanosti i umjetnosti zdravi i ispravni način shvaćanja i postupka. 
Od nje crple su svoj duh, kao iz zajedničkog vrela života. 
Sveudiljno iskustvo svjedoči, da su znanosti i umjetnosti tada 
najviše cvale, kad je filozofija uživala svoju doličnu neokrnjenu 
čast, i kad su pazili na njezin mudri sud; i obratno, da je za njih 
bilo vrijeme dekadence i gotovo propasti, kad je filozofija popu- 
štala zabludama ili neozbiljnostima. — Zato neće ni prirodne zna- 
nosti, koje sada stoje u tolikoj cijeni te svagdje pobuđuju naj- 
veće udivljenje poradi tolikih sjajnih iznašašća, ništa štetovati, ako 
se obnovi stara filozofija; one će dapače odanle crpsti najveću 
pomoć. Da se naime one mogu plođonosno gojiti i unapređivati, 
nije dovoljno promatranje činjenica i prirode. Pošto su činjenice 
ustanovljene, treba se popeti više. Treba najpomnije ispitivati, u 
čemu stoji narav tjelesnih stvari, Treba istraživati zakone, kojima 
se pokoravaju; principe, o kojima ovisi njihov red, jedinstvo u 
raznolikosti i srodnost, koju imaju među sobom uza svu različitost. 
Kod ovih će istraživanja skolastična filozofija u divnoj mjeri pružiti 
snage i svijetla, ako se na mudar način naučava. Tomu treba do- 
dati, da posve nepravedno ovoj filozofiji pripisuju, kao da se pro- 
tivi prirodnim znanostima i njihovu napretku... Rado i sa zahval- 
nošću treba primiti svaku mudru izreku, što je god i od koga god 
bilo korisno iznađeno ili zamišljeno... Ono, što su skolastični 
učitelji bilo odviše suptilno ispitivali bilo bez dovoljnog temelja 
naučavali, ili što se ne podudara sa sigurnim rezultatima kasnijih 
vremena, ili što napokon bilo iz kojeg razloga nije vjerojatno, ni- 
pošto ne namjeravamo staviti kao uzor našemu vremenu«, Tako 
Leon XII. Družba nije trebala nakon Leonove 
enciklike promijeniti svoj stav prema filozo- 
fiji i prema pozitivnim znanostima. Samo se 
započelo više isticati, da treba Aristotela tu- 
mačiti u duhu Sv. Tome, te se tako započelo više govoriti 
o filozofiji Sv. Tome, dok se u prijašnja vremena pretežno spomi- 





£ u enciklici Aeterni Patris, prema svršetku, 

njao Aristotel i sholastična filozofija uopće. Ova je promjena posve 
odgovarala propisu Ustanova Sv. Ignacija:'* »U teologiji neka se 
čita sholastična nauka Sv. Tome«. | onomu drugomu propisu, koji 
određuje svrhu, poradi koje treba da se u Družbi goji filozofija, 
naime poradi teologije:'* »Budući da filozofija ili prirodne znanosti 
duhove dobro raspolažu za teologiju, te služe zato, da se ova 
savršeno upozna i upotrebljava, ter same po sebi potpomažu istu 
svrhu; zato neka se goje onom revnošću, koja se dolikuje, te neka 
ih naučavaju učeni profesori, u svemu tražeći Božju čast i slavu«. 
Sve je ovo na najjasniji način izraženo u novom zakoniku Družbe 
Isusove.“ Tamo čitamo: »Filozofija neka se tako tumači, da 
doista služi sholastičkoj teologiji i da joj pripravlja put, a osobito ne- 
ka pobuđuje spoznaju našeg Stvoritelja; ali neka se na posebni način 
vodi računa o suvremenim i zabludama i dobrim rezultatima istra- 
živanja«. Koju nauku Družba smatra takvom, izrazuje ovako: 
»Kao solidniju, sigurniju, priznatiju i Ustanovama više primjerenu 
Družba je odabrala, kako u teologiji tako i u filozofiji nauku Sv. 
Tome ter odredila, da nju Naši treba da slijede te da priznaju 
Sv. Tomu kao svog vlastitog Naučitelja«. Zato: »Neka se kod 
obuke đaka u racionalnoj filozofiji i teologiji drže potpunoma ovog 
našeg vlastitog Naučitelja i glede načina i nauke i principa, i neka 
sve ovo sveto obdržavaju«. Ali:?" »Neka visoko cijene i marljivo 
konsultiraju one priznate i odlične Družbine Učitelje, koji uživaju 
hvalu u Crkvi. Ovi su bili najodaniji učenici Sv. Tome i mudri 
tumači, dapače svjetionici u Crkvi, te su tako zaslužili preporuku, 
koju su dobili od Rimskih Papa i najvećih učenjaka«, Kod svega 
toga treba paziti na doličnu slobodu i ljubav:?" »U onim pitanjima, 


“A IV, 14, 1: In Theologia legetur ... đoctrina scholastica divi Thom. 

15 IV, 12, 3: Quoniam Artes vel scientiae naturales ingenia disponunt ad 
perfectam cognitionem et usum illius inserviunt, et per se ipsas ad eundem 
finem iuvant; qua dilifentia par est, et per eruditos praeceptores, in omnibus 
sincere honorem et gloriam Dei quarendo, tractentur. 

1% Epitome Instituti S. J., 1924 

17. 299 & 1: Ita explicetur philosophia, ut theologiae scholasticae vere: 
serviant viamque praeparet, et imprimis ad cognitionem Creatoris excitet; recen- 
tium autem tam errorum quam progressuum singularis ratio habeatur, 

1 315 Tamquam solidiorem, securiorem, magis approbatam, Constitu- 
tionibusque consentaneam Societatis, tam in theologia scholastica quam in philo- 
sophia, doctrinam elegit S, Thomae; statuitque eam esse a nostris sequendam, 
S. Thomam ut proprium Doctorem habendum. 

1% 316 S 2: Scholasticorum in philosophia rationali et theologia institutio- 
nem omnino pertractent ad buius Doctoris nostri proprii rationem et doctrinam 
et principia, eaque sancte teneant. 

20 316 S 3: Magni etiam faciant atque diligenter consulant probatos illos 
et eximios Societatis Doctores, quorum laus est in Ecclesia, quique utpote S. 
Thomae discipuli addictissimi sapientesque interpretes, immo Ecclesiae lumi- 
naria, a Romanis Pontificibus et ab aruditissimis viris commendari meruerunt. 

21 317 S 1: In iis quaestionihus, quae libere inter Nostros controvertun- 
tur, nemo opinionem suam in scholis ita defendat, ut alteri notam inurat; sed 
potius caritati, veritati, auditorum profectui consulens, satis habeat varias 
opiniones earumque argumenta praecipua, non diutius in iis commorando, sincere 
exponere, atque suam modeste propugnare, 

o kojima se slobodno među Našima raspravlja, neka nitko u pre- 
davanjima u školi ne brani svoga mišljenja tako, te bi drugo sra- 
motno žigosao. Neka se radije brine, da se sačuva ljubav, istina, i 
da se unaprijeđe slušatelji. Zato neka mu bude dovoljno, da razna 
mnijenja i njihove poglavite razloge iskreno i vjerno protumači, a 
da se kod toga ne zadržaje odviše dugo, te da onda čedno svoje 
vlastito mišljenje opravda«. 

Ipak treba se čuvati neobuzdane težnje za 
novotarijama :** »Uopće neka se brižno i ustrajno bdije, da 
se Naši sačuvaju od neumjerene težnje za novotarijama i od opasne 
slobode mišljenja«. Premda se u propisima uvijek spominje škola, 
ipak se oni protežu na sav javni i privatni rad: »Neka poglavari 
bdiju, da Naši ne bi griješili protiv propisa naučavajući, pišući, 
propovijedajući ili 1 u privatnim razgovorima ili psimima, Ako nađu, 
da je netko sklon na opasne novotarije, neka ga ozbiljno opo- 
menu«. Premda se već u ovim propisima ističe nužna i korisna 
sloboda mišljenja, ipak se još napose izričito naglasuje ova slo- 
boda:** »Uza sve to Družba nipošto ne namjerava okrnjiti doličnu 
slobodu u dvojbenim stvarima, a još puno manje osuđivati pravu 
uporabu erudicije i kritike i svih pomoćnih sredstava, koja su sada 
na raspolaganje na najveću korist kao plod napretka znanosti, 
Dapače veliku hvalu zaslužuju oni, koji se ustrajnim radom bave 
ovim strukama te nastoje, kako bi se za staru vjeru borili novim 
oružjem«. 

5. Iz svih je ovih propisa, sve od početka 
pa do naših dana, očito, da Družba veoma na- 
glasuje slobodu i napredak u znanosti, napose 
u filozofiji, ali da zato smatra nužnim sređ- 
stvom ili uvjetom sigurnost, ukoliko je ova 
moguća, od zablude, Družba cijeni nove rezul- 
tate, ali samo, ako su istiniti. Prvo je pitanje uvijek, 
je li neka misao istinita, onda istom, je li nova. Bolja je stara isti- 
nita, negoli nova kriva misao. Bolja je stara istinita misao, o kojoj 
mnogo ovisi, negoli neznatna nova istinita misao, o kojoj malo ili 
ništa ne ovisi. Zato je bolje, što dublje i jasnije i svestranije pro- 
učavati i upoznavati velike stare misli, teze i sisteme, negoli ove 
odnemarivati i tražiti neznatne nove. Zato Družba smatra mnogo 





22 319: In universum sedulo et constanter invigilandum est, ut Nostri ab 


intemperanti novitatum studio et periculosa opinandi licentia incolumes ser- 
ventur, 


?3 321.: Superiores invigilent, ne Nostri docendo, scribendo, concionando, 


aut etiam privatis colloquiis ve! litteris, contra praescripta... peccent, Si quos 
repererint ad periculosas novitates propensos, eos serio moneant. 


, 2 322; Nullo tamen modo intendit Societatis aequam in rebus dubiis 
libertatem minuere; ac multo minus improbare rectum usum eruđitionis et 
Criticae. omniumque subsidiorum quae ex progressu scientiae utilissime acces- 
serunt; immo valde lauđandi sunt qui in eas disciplinas incumbentes strenuo 
labore pro fide antiqua novis armis propugnare student, 

korisnijim za znanost, napose za filozofiju, ako svoje članove obve- 
že, da proučavaju i slijede onaj sistem, koji se najviše odlikuje 
svojom istinitošću, te odanle traže nove puteve i nove istine, da 
budu potpunoma suvremeni. A budući da je Družba uvjerena, da 
je u filozofiji najbolji i najistinitiji i najsavršeniji sistem stvorio 
Aristotel, a Sv. Toma da ga je najbolje protumačio, zato je ovaj 
sistem propisala, svijesna, da je time udarila i najbolji temelj na- 
pretku, koji ne samo dozvoljava, nego i traži, 


III. PRIGOVORI PROTIV SKOLASTIKE 


Mnogi prigovaraju filozofiji, koju je Dru- 
žba odabrala, Isti su ili slični prigovori, kao- 
što oni, koje navodi, pa i temeljito pobija, kao 
prigovore protiv metafizike 17. stoljeća Max 
Wundt, sin slavnog filozofa i psihologa Wil- 
helma Wundta" M. Wundt najprije odaje svoje 
iskreno priznanje činjenici, da je u 17. stoljeću 
sholastična filozofija ili filozofijska shola- 
stika bila potpuna gospodarica u svim škola- 
ma: »Ovo je filozofijska sholastika ili tz. školska mudrost 
(Schulweisheit), kako se pravom zvala, jer se naučavala u svim 
školama, već u gimnazijama, a onda na filozofskim fakultetima sve- 
učilišta, kroz koje je morao, kako poznato, proći svaki student.,, 
Zato je ona gospodovala bez prigovora nad svim znanostima viših 
fakulteta. ...Bila je raširena preko čitave Evrope ter svagdje 
imala vlast nad školskom obukom, Gotovo može se kazati, da je 
bila posljednja, uistinu posve općenita i zajednička naobrazba 
evropskih naroda, koja se onda razbila upravo pod utjecajem tz. 
novije filozofije. Osobito je karakteristična bila za Njemačku, jer 
je ovdje »moderna« protustruja došla do većeg utjecaja istom 
blizu svršetka stoljeća, dok je prije bilo gospodstvo školske filo- 
zofije gotovo bez ikakva prigovora, Ona je dala čitavomu ovomu 
vremenu posebno obilježje, ter je prema tome imala mnogo traj- 
niji utjecaj, negoli u zapadnoj Evropi... Zato historijski vez nje- 
mačke filozofije može razumjeti samo, tko točnije poznaje ovu 
struju, na koju se dosada malo pazilo«. Evo razloga, zašto: 
»Razlozi, zašto je do sada nijesu bolje osvije- 
tlili u povijesti, već su stari. Naša povijest fi- 
lozofije nastala je u ranoj »Aufklarung« (Bru- 
cker); tada je već bilo određeno, što treba iz prošlosti predati 
budućnosti, da zapamti. A ona je gojila najveću odvratnost prema 
čitavom ovom svijetu pravovjernosti i sholastike 17. stoljeća ter 
je u njoj gledala samo zapreku znanstvenog razvitka, za koji je 


25 Dje deutsche Schulmetaphysik des 17. Jahrhunderts, Tibingen 1939. 
* str. 2-3 
27 str, 34 

mislila, da se zbio samo u velikim sistemima, koji su započeli 
s Baconom i Descartesom. Kasnije pridružio se utjecaj 
Kancijanizma na pisanje povijesti filozofije. 
Ovomu se činilo, da samo razvitak prema Kantu zaslužuje pažnju; 
a takav je razvitak bio, prema njihovu mišljenju, sadržan u istim 
sistemima. Pretpostavka bila je oba puta, da je egzaktna prirodna 
znanost znanost naprosto, i da samo ona filozofija zaslužuje pažnju, 
koja je postala na temelju prirodne znanosti. U 19. stoljeću 
bila je ova mehanistička predrasuda preko po- 
zitivizma i neokancijanizma još pojačana. Tako 
nijesu vidjeli nikakva razloga, zašto bi se povraćali na 17. sto- 
ljeće, koje je bilo, kako su mislili, pravom odnemareno. Zato čitava 
ova filozofija, koja je u svoje vrijeme cvala i uživala velik ugled, u 
našim povjesnim prikazima još uvijek igra više negoli siromašnu 
ulogu. Samo pojedini su istraživači tijekom posljednja dva deset- 
ljeća bili tako smioni, te su se dali na otkrića u ovom tako dugo 
zaboravljenom području. Kod toga ne mislim na pretežno katolička 
istraživanja, koja su bila u posljednje vrijeme posvećena Suarezu, 
a koja još uvijek ostavljaju mnogo praznina«. Na žalost isti sud 
vrijedi i za ostala stoljeća. I katolički su povjesničari filozofije do 
sada stajali pod odviše velikim utjecajem svojih protestantskih 
uzora. Zato je vanredno zaslužno djelo, koje vrši Bernard Jansen 
D, L, istražujući povijest filozofije upravo ovih tako malo poznatih 
vremena. Svoje je rezultate objelodanio u časopisima, koje izdaju 
razni redovi, napose Isusovci, i u »Philosophisches Jahrbuch der 
Goerresgesellschaft«. U posebnoj stuđiji ispitao je i prikazao isu- 
sovačku filozofiju u 17. i 18. stoljeću.* 


1. Čujmo, što M. Wundt veli o raznim pred- 
rasudama protiv sholastične filozofije. Kao 
prvu navodi ovu: »Kažu, da u ovo vrijeme nije posto- 
jala nikakva prava znanost, pa da ni filozofija nije bila znanost, 
jer da su se pozivali samo na nauku prijašnjih vremena, a da se 
nijesu usudili iznijeti svoje vlastito mišljenje. Odatle slijedi ona 
povjesna slika, koja vlada osobito u glavama modernih prirodoslo- 
vaca. Prema njima započelo je pravo znanstveno istraživanje no- 
Vijeg vremena, kad se započela borba protiv sholastike, Dok ova 
vadi svoje znanje samo iz starih knjiga, sada se obraćaju samim 
stvarima, da na njima samima spoznaju njihovu bit i njihove za- 

one« M, Wundt odgovara :" »Ako li slušamo ove škol- 
ske mislioce, gdje sami govore, ovi se posve drukčije izražavaju. 
Ovik »K stvarima!«, koji su kasnije dizali protiv njih..., na po- 
četku iz. Aufklirung, bio je i njihov već prije. Time su svijesno 





h ** Die Plege der Philosophie im Jesuitenorđen wihrend des 17./18. Jahr- 
underts, Fulda 1938 

nastupali protiv čistih humanista, za koje su doista stari bili jedini 
svijet, u kojem su živjeli. »Ad res ispsasi« stari je bojni poklik 
realista protiv nominalista, koji ovdje zvuči nesmanjenom snagom«. 
Kako su uza sve svoje počitanje prema prošlosti ipak čuvali svoju 
samostalnost, dapače i prema Aristotelu, o tom ovako sudi M. 
Wundt:"! »Sami mislioci nijesu se nikako osjećali samo učenici- 
ma. Istina, oni stoje u nekoj predaji, koja nam je postala tuđom 
te zato jače svraća na se našu pozornost, negoli je svraćala po- 
zornost onoga vremena, kad se po sebi razumjela, Ali bila je do- 
sta prostrana, te je ostavljala pojedincu priličnu slobodu kretanja. 
Ako su pod utjecajem humanističkoga duha u nekim stvarima 
uže slijedili Aristotela, negoli mislioci srednjega vijeka, koji su 
bili još manje vezani, treba imati na pameti, da je Aristotelova 
filozofija bila u se primila sve rezultate starijeg grčkog mišljenja, i 
da je opet kasnije bila prošla kroz neoplatonizam, koji je ponovno 
sakupio čitav grčki misaoni život, ter istom tako bila saopćena 
germanskim narodima. Ova je dakle duhovna sila, koju su pri- 
znavali, značila toliko bogatstvo i toliku širinu misli, da su je mo- 
gli prihvatiti, a da nijesu zato osjećali odviše velike smetnje kod 
svoga vlastitoga mišljenja. Ispoređujući školske knjige ovoga vre- 
mena sa samom Aristotelovom metafizikom odmah zamijećujemo, 
da one s velikom slobodom nadovezuju samo na neka odabrana 
mjesta ter se u njihovu tumačenju istotako slebodno kreću. O ka- 
kvom učeničkom pristajanju uz $rčko djelo nema ni govora, da- 
pače ni kod komentatora, koji ipak više slijede misli samog Aristo- 
tela«. Tomu dodaje vrlo dobru primjedbu; »Uopće ne smije se 
školskoj filozofiji onoga vremena nipošto samo zamjeravati, što 
se osjećala obvezanom prema predaji. U Aufklarung i onda u 19. 
stoljeću ustalilo se mnijenje, da samo ono mišljenje ima svoju vri- 
jednost, koje je neovisno o svakoj predaji te predstavlja koliko 
je samo moguće posve nove ideje nekog pojedinca; ali i samo ovo 
mnijenje ima veoma sumnjivu vrijednost. Veliki su duhovi uvijek 
bili svijesni tijesne povezanosti s time, što su drugi veliki prije 
njih mislili«. Tako je M, Wundt veoma dobro riješio prvi prigovor, 
koji poriče sholastici svaku znanstvenu vrijednost. 


2, Drugi je prigovor: »Ne isplati se, pobliže se 
baviti ovim misaonim radom, jer ipak svi isto kažu. Tko pozna 
jednu knjiću ovog smjera, pozna sve«. Odgovor: »I ovo je 
nečuveno pretjerivanje. Istina, radi se ovdje o spisima za školu; 
prva je nakana poučavanje, a ne istraživanje. Osobito u kasnijim 
desetljećima, kad su već postojala razna djela, koja su bila mjero- 
davna, pogdjekoja nastavna knjiga bila je u glavnom sastavljena iz 

drugih. Ali takvi podređeni i ovisni spisi bili su plod svakog du- 
bokog filozofijskog pokreta, te se ne smije prema njima prosuđi- 
vati. Ako li promatramo sama vodeća djela, pokazuju velike i 
duboke razlike, Ovo ćemo kasnije jasno vidjeti tijekom povjesnog 
prikaza. Već sama činjnica, da se čitava obuka visokih škola 
oslanjala na disputama, prepirkama, dokazuje, da nijesu osjećali, 
kao da se sa svima slažu. Za nas se mnoge stvari više zbližuju, 
negoli za shvaćanje onih vremena samih«. Doista, vanredno trije- 
zan sud o shvaćanju, koje se toliko puta opetuje. 

3. Treći prigovor:" »Ovu filozofiju susreću s nepo- 
vjerenjem i s omalovažavanjem, jer da je bila potpunoma podložna 
teologiji te nije smjela naučavati ništa drugo, nego što je ova 
dozvolila«. Odgovor: »I ovaj je sud izrečen na temelju nove 
prirodne znanosti, osobito s obzirom na Kopernikov svjetovni 
sistem. Ova se teorija osobito protivila dotadanjemu shvaćanju, 
općenito ljudskim predrasudama ne manje negoli teološkim, te 
prema njoj ne smijemo prosuđivati znanstvenog stanja vremena 
uopće. Aristotelovu filozofiju bili su već u srednjem vijeku primili 
u sklop kršćanskih naučnih pojmova, te je ova opreka već davno 
bila izravnana«. Kako je filozofija bila neovisna o teologiji, po- 
kazuje ova činjenica (str. 10): »Teologija služi se svagdje razlikom 
pojmova, koju joj je metafizika stavila na raspolaganje, Zato može- 
mo doista pitati, nije li filozofija gospodovala teologijom, ne obrat- 
no.., Istina, mnogi su, prema tadanjem sistemu visokih škola, 
smatrali studij filozofije samo pripravom na teologiju, profesuru 
Hlozofije kao pripravu na profesuru teologije. Ali neki osobito 
vrsni profesori filozofije ostali su svojoj službi vjerni kroz čitav 
Život«. Tako vidimo jasno, što znači onaj izraz: »Philosophia ancil- 
ia theologiae«, 


4, Četvrti je prigovor #" »Napokon smatraju školsku 
filozofiju ovog vremena samo nesamostalnim ozvukom srednjeg 
vijeka«. Odgovor (str. 10—11): »Ovo je povezano s onom 
razdiobom germanske povijesti na srednji i novi vijek. Ovu bi 
razdiobu svakako trebalo dobro ispitati, jer u nju ne možemo 
dobro uvrstiti vremena protivureformacije i ortodoksije, vremena 
baroka, za koje obično drže, da je samo zakašnjeli izdanak sred- 
njega vijeka. Uistinu pako ovo vrijeme ima posve samostalan i 
nipošto neznatan položaj u duševnom razvitku. Ono nije određe- 
no samo srednjim vijekom, nego i humanizmom, kaošto je u isuso- 
vačkom redu već davno priznato. Zato se još strože povraća 
Aristotelovoj klasičnoj filozofiji, negoli su to činili u srednjem 
vijeku. Osim toga ugledavali su se i u velike skolastike, osobito u 
Sv. Tomu kao u mjerodavne uzore. Time imaju mislioci ovog vre- 

mena nužno posve drugo stanovište negoli sredovječni. Ako ih 
ispoređujemo s ovima, novo vrijeme možemo označiti kao vrije- 
me sistema, jer nastoji, kako bi prikazalo kao cjelinu, što je sred- 
nji vijek naučavao u mnogostrukim rasprama, koje su potjecale od 
najrazličitijih strana, Tako vrijedi Suarez već davno kao onaj 
mislilac, koji je zaključio sintezu sholastike, Takav zaključak ima 
uvijek veliko značenje, osobito jer može lako postati temeljem 
nečega novoga. Tako i ovdje. Veliku nepravdu čine ovomu vre- 
menu, što ga prosuđuju samo s obzirom na prošlost, budući, da je 
upravo za budućnost imalo postati veoma važnim.«. 


IV. VRLINE SKOLASTIKE 


Tako je M, Wundt oprovrgao sve glavne predrasude, koje 
toliko smetaju pravomu prosuđivanju i priznanju sholastike, na- 
pose njezine filozofije, dakle i isusovačke filozofije. Teško ćemo 
naći toliko razumijevanja i kod katoličkih povjesničara filozofije, 
a kamo li kod protestantskih i drugih nekatoličkih. Ali on se 
ne zadovoljava time, što rješava prigovore, 
nego nastoji, kako bi što jasnije istaknuo pra- 
vo značenje sholastične filozofije, osobito meta- 
fizike 17. stoljeća, a time i naše filozofije, koja je samo njezin na- 
stavak i razvitak. 


1. On veli:** »Pošto smo uklonili krive predrasude, dolazimo 
pravome značenju sholastike i osobito sholastične metafizike 17. 
stoljeća. Jedna od glavnih misli, koja amo spada, upravo je izre- 
čena. Ovo vrijeme sačinjava most između dva vremena, kad je 
germanska filozofija najviše cvala, između filozofije dubokog sred- 
njeg vijeka i njemačke filozofije oko 1800. S jednom i drugom 
tijesno je i nerazdruživo povezana.,. U opreci prema revolucio- 
narnome pokretu 15. i 16. stoljeća na čitavoj liniji traže 
dodir s velikom predajom, koja je bila mjero- 


e nič 


davna u srednjem vijeku“ U filozofiji dolazi 


sada Toma do gospodstva, koje je u katoličkoj 
Crkvi zadržao do danas. Isusovački red, koji 
je imao dobiti prvenstvo u katoličkom škol 
stvu, odlučno se njemu povraća. Ona dvojica njegovih 
filozofa, koja su imala osobiti utjecaj, Suarez i Vasquez, prikazala 
su svoju nauku u opsežnim komentarima Teološke Sume. Ovo na- 
dovezanje na Tomu djelovalo je i na protestantsko naučavanje, U 
njemu su gledali najvećega učitelja srednjega vijeka, koji je naj- 
više udovoljavao svim raznim sljedbama nauke, pod čiji su se ugled 
rado postavljali... Za temeljne nazore je obično Toma mjero- 
davan. Svakako su daleko od one zablude novijeg vremena, pre- 

ma kojoj je velika filozofija srednjega vijeka samo katolička te se 
nikako ne tiče protestanata, Time dobiva filozofija ovog vremena 
neku težnju za ujedinjavanjem, zgušćivanjem... Moguća mnijenja 
ispituju se prema nacrtu, Sve ide za tim, da nauka 
bude pregledna, povezana u jednu cjelinu, pot- 
puna u školskom smislu, premda čestoputa ja- 
ko skraćena, Značajan je u tom pogledu literarni razvitak 
Suarezov. Njegovo je životno djelo golemi komentar Tomine Sume, 
ter je već ovaj takav, da se jače ističe sistematičnost, Ali on je 
onda prekinuo ovaj rad, da misli, koje je kod toga stekao, još jedan 
put sastavi u jednu cjelinu, neovisno o sredovječnoj podlozi, u 
čisto sistematskoj formi. Tako je postalo njegovo djelo, koje je 
imalo najveći utjecaj, Metaphysicae Disputationes ...““ Upravo ner 
dostaci u sastavu Aristotelova djela potiču na to, da disciplinu 
prikažu u jače povezanoj formi... Ako su ovo stoljeće nazivali 
vrijeme sistema s obzirom na poznati razvitak tz, novije filozofije, 
koja se povodila za Descartesom, ovo vrijedi još više za sholastiku. 
Literarna je naime forma one filozofije bio »Essay«, koji je više ili 
manje isprekidan, dok je ovdje bila skroz obična forma školska 
knjiga. Za čitavu ovu literaturu vrijedi, što je Schopenhauer kazao 
za Suarezove Disputationes, kad ih je nazvao pravim kompendijem 
sholastike.«. Zato žali, što je Luther ostavio sholastiku:" »Sudbo- 
nosno je bilo za protestantizam, što je Luther strastveno otklonio 
svaku sholastiku, Tako se više udaljio od starije filozofije, nego 
je bilo na katoličkoj strani ikada moguće uza svu mržnju, koju je 
humanizam gojio protiv nje«. 

Tako M, Wundt pokazuje, kako visoko cijeni sistematični 
značaj sholastike i njezine školske knjige, koje idu za tim, da na- 
uku prikažu pregledno, povezano, cjelovito. S ovim se mišljenjem 
Družba potpunoma slaže i uvijek. se slagala. 

2, Drugo, što M. Wundttoliko hvali kod sho- 
lastike, to je metafizika, te zato žali, što je Melanhton 
ovu uklonio iz nastavnog plana:“* »S metafizikom bilo je filozofiji 
istrgnuto srce, te se pod takvim uvjetom nije mogla nikad vinuti 
samostalnomu značenju«. I u tome Družba se slaže s Wundtovim 
uvjerenjem, da je metafizika srce prave filozofije. Istotako ispravno 

. misli, da je za prirodne znanosti od najveće koristi, ako se 
oslanjaju na sholastičnim pojmovima,“ kad veli za Leibniza: »Leib- 
. NIZ je samostalnu njemačku filozofiju zapravo započeo, jer je spo- 
znao, da je njegova posebna zadaća, s mislima nove prirodne zna- 
nosti, koju je i on prihvaćao, povezati temeljne nauke stare škol- 
ske filozofije, i to ne samo na vanjski način, nego time, što je same 
Prirodoslovne pojmove sveo na njihove temelje te time dokazao, 
a 

da su skolastički pojmovi njihova nužna pretpostavka. U istom 
smislu je Wolff obnovio njemačku školsku filozofiju, što je sačuvao 
njezine temeljne pojmove, ali ih obradio obazirući se na rezultate 
nove prirodne znanosti.«. 

3. Svoje počitanje prema sholastici M. 
Wundt očituje napose, ispoređujući je s tz. mo- 
dernom filozofijom, koja nadovezuje na De- 
scartesa. On veli:** »1, Sholastika polazi od bića, Descartes 
od Ja. Slavni uvod Meditacija brzo su spoznali za uvijek kao ne- 
što, što je odlučilo novim smjerom. »Sum« je prvo, i određeno je 
kao »cogitans«, Da je time bio položen temelj tz. moderne filozo- 
fije, ovo je očito. Ono naime, što ovu ujedinjuje uza svu raznolikost 
njezinih škola, to je upravo ovaj polazak od »ja« Doista, na 
Descartesovoj misli — cogito, ergo sum — ja- 
sno se mogu razlikovati smjerovi, koji su se 
ondaodijelili«. Naprotivkodsholastike:" »Ovo- 
mu — sum cogitans — nasuprot stoji Aristote- 
lovo-sholastičko ens qua ens. Ovo je prema jedno- 
dušnom uvjerenju čitave sholastike pravi predmet metafizike. Dok 
sve ostale biće promatraju pod nekim određenim vidikom, ova 
promatra biće kao takvo ili samo po sebi, Ono je najopćenitiji, 
prema tome i najneodređeniji predmet, od kojega mišljenje polazi. 
Filozofija napreduje u spoznaji time, što na biću otkriva mnogo- 
struka određenja.«, Iz toga slijedi:“* »Razlika između oba načina 
mišljenja time je očita: Jedan smjera na subjekat, drugi na stvar; 
jedan polazi od mišljenja, drugi od samoga bića. Čitava tz. novija 
filozofija pretpostavlja, da je sve, što spoznajemo, samo spoznato, 
te da je nama prisutna samo spoznaja, a ne sama stvar, Sholastički 
je stav prema tome naivan, okrenut neposredno prema stvari, 
Istina, i sholastika ispituje na danome mjestu spoznaju, ali ovo 
nije za nju jedino pitanje, koje bi obuhvaćalo u sebi sva druga 
Pitanja, nego je samo jedno od njih. Dok tamo postoji biće samo 
ukoliko je spoznato, ovdje je spoznaja samo neki posebni način 
bića«. Pa ipak:“" »Biće je u svim okolnostima širi pojam, koji obu- 
hvaća sve, dakle i spoznaju, u kojem dakle o spoznaji nije još 
ništa unaprijed određeno; ako li od spoznaje polazimo, da nađemo 
biće, priznajemo unaprijed kao biće samo spoznato ili spoznatljivo, 
ter smo tako već unaprijed odlučili, što je biće. Još pod drugim 
vidikom čini se, da ravni smjer prema stvari ima prednost pred 
čudnovato »okrenutim« smjerom prema subjektu, Činjenica jest, 
da možemo samo o stvarima misliti«. Drugi razlog, zašto 
sholastika zaslužuje prednost pred modernom 
znanošću, jest ovaj:* »(u modernoj znanosti) ra- 

stvara se svijet u čisti odnos brojeva, koji je sva- 
gdje za mišljenje posve proziran. Biće se ovdje određuje, kako smo 
vidjeli, od mišljenja amo, ter se zato na njemu (naime na biću) 
priznaje samo ono, što odgovara mišljenju, A mi mislimo u odno- 
sima, pa zato od svijeta ostaju samo odnosi, dok nosilac odnosa 
ostaje neopažen, Čisto je mišljenje u oblicima, gledanje sadržaja 
odnemaruje se; k tomu misli se najsiromašniji oblik, oblik veličine 
i broja, budući da se može najstrože misliti, Ali što se nešto može 
strože misliti, to je siromašniji sadržaj; a što je ovaj bogatiji, to se 
manje otvara mišljenju, Vrijeme je začarano vjerom u čisto mišlje- 
nje, zato ostavlja na biću samo to, što se može misliti čisto, tj. u 
brojevima. Posve drukčije sholastika. Njezina 
pažnja smjera neposredno na biće, ne istom pre- 
ko mišljenja Zato uzima biće u njegovoj puni- 
ni, te joj ne dolazi na pamet, da bi ograničila biće za volju onoga, 
što se može misliti. Ona još nije začarana mišlju, da samo ono po- 
stoji, što se može misliti, nego se za nju po sebi razumije, da treba 
misliti, što postoji. Mens nostra non mensurat res, sed mensuratur 
a rebus, uvijek se opetuje kao temeljni princip. Zato je njezin pra- 
vi predmet ispunjeni sadržaj, a ne prazni odnos veličine. Ova je 
za nju samo neki posebni način bivanja, bez ikakva većeg prava od 
ostalih načina, koji se na biću očituju. Sholastici neće da sve vrsne 
razlike tumače kao odnose veličine, nego gledaju u veličini samo 
posebni način.«, Ove Wundtove riječi zaslužuju najveće priznanje, 
jer najjasnije izrazuje uzvišenost sholastičke filozofije nad tz. mo- 
dernom znanošću. Velika je istina, da nije glavno kod bića, što se 
može izraziti brojevima. Iz toga slijedi opet nova 
prednost sholastične filozofije pred moder 
nom znanošću, što naglasujeformuijedinstvo:#? 
»S mišljenjem u odnosima veličina povezano je, što ona struja u 
filozofiji, koja polazi od Descartesa, nastoji, kako bi stvarnost 
protumačila time, što je razlaže na dijelove. Kaošto je jedinica 
prasastavina brojeva, a točka prostora, tako misle da i stvarnost 
mora biti iz nekih jedinica sastavljena, te smatraju, da je stvarnost 
protumačena, ako su ove ustanovljene. Razmišljati dakle o svijetu 
znači razložiti ga u njegove dijelove; međusobno utjecanje njegovih 
posljednjih dijelova određuje svako zbivanje. Takvo mišljenje pre- 
ma dijelovima uvijek je zamišljanje materije; u mehaničkom za- 
jedništvu materijalnih dijelova gledaju prauzor stvarnosti uopće. 
Tako je materijalizam, kako je poznato, već 
kod Descartesa daleko pripravljen, kod Hobbesa 
je već otvoreno nastupio, on je rezultat, kojemu vodi u 18. stoljeću 
Aufkliirung i u Francuskoj i u Engleskoj posve naravno, Značajno 
je za ovo mišljenje prema dijelovima, da se ne obazire ni na kakve 
više oblikovne sile; dapače za oblike ne traži se uopće nikakvo 
posebno tumačenje, nego se pretpostavlja, da postaju same od 

sebe međusobnim utjecajem dijelova. Nasuprot tomu sholastička 
filozofija čvrsto se drži Aristotelova pojma forme. Za nju je svaka 
stvarnost oblikovana materija, kod čega forma ne rezultira sama 
od sebe iz materije, nego je uzrok svoje vrste, Ona razlikuje uvijek 
četiri vrste uzroka: tvorni, formalni, tvarni ili materijalni, i svršni 
uzrok. Od njih priznaje tz, moderna filozofija samo tvorni, koji 
obično izjednačuje s tvarnim. Nasuprot za sholastičnu 
je fizofiju formalni uzrok, koji ujedno poka- 
zuje ina svršni uzrok, od najveće važnosti. Ona 
gleda sve kao oblik, kao neki način bivanja, a upravo ovaj način 
bivanja traži posebno objašnjenje. Ovo se dakle mišlje- 
nje može kaomišljenje u cjelinama i oblicima 
suprostaviti mišljenju u dijelovima druge fi- 
zotije«, Doista M. Wundt je ispravno označio duboku temeljnu 
razliku između načina sholastičnog i »mođernog« [ilozofiranja. 
Istotako pokazuje duboko poznavanje razlike između tz. moderne 
i sholastične filozofije, kad veli: »4. S time je tijesno skopčana 
opet jedna razlika. Dijelovi, koje pretpostavlja kao temelj tumače- 
nje svijeta prema Descartesovoj filozofiji, stalni su po sebi. Svako 
je zbivanje samo posljedica promjene položaja prasastavnih dije- 
lova, dok je ovima samima svako zbivanje i svaka promjena tu- 
đa... Istina, i sholastična filozofija traži čvrsto određene granice, 
budući da joj je stalo do razlikovanja pojmova. Ali ova određenja 
stoje kod nje samo u području pojmova, a temeljna stvarnost po- 
tječe neposredno iz gledanja. Ova se dakle ne promatra kao neko 
trajno biće, nego kao zbivanje i prelaženje. Nasuprot ne- 
promjenljivim, jedinstvenim prasastavinama 
zapadnoevropskog naturalizma prema ovoj je 
stvarnost uvijek napeta između oprečnih od- 
nosa — materija iforma, potencijaiakat — ter 
se kreće između njih. Svijet nije tako, kaošto tamo, ne- 
što uvijek isto stalno, nego nešto što se uvijek mijenja«, Istina je, 
da je nauka o aktu i potenciji, o formi i materiji temeljna nauka 
sholastične filozofije. Lijepo ističe Wundt značaj sho- 
lastične filozofije time, što suprotstavlja nje- 
zino jedinstvo tolikim raznim školama tz. mo- 
derne filozofije: »Kako je poznato, tz. novija je filozo- 
fija, koja stoji pod potpunim gospodstvom prirodne znanosti, kla- 
sično vrijeme raznih smjerova... Postupak sholastike, koji ide za 
spajanjem raznih mnijenja, nikako ne pogođuje izgrađivanju po- 
sebnih, duboko odijeljenih smjerova... Njezina pažnja smjera 
uvijek na cjelinu te je njezina težnja, svako pitanje svestrano 
shvatiti, Njezina je posebna oznaka, što nalazi sve moguće vidike, 
pod kojima se može raspravljati o nekom predmetu. Sva oštro- 
umnost najveće logične spreme upotrebljava se zato, da se razlu- 

če pojmovi i da se razdijele, da se time pokaže, kako se mogu na 
koji god način upotrebljavati. Takvomu duhu je svaka jedno- 
stranost tuđa, Ova se filozofija naziva prema školi, ali ona pripada 
onoj jedinoj školi, koja je vladala još jedinstveno evropskim du- 
hom te se još nije bila raspala na razne škole. Što se tiče napose 
opreke između racijonalizma i empirizma, u kojem se jamačno 
očituje bitna napetost svakog znanstvenog istraživanja, u shola- 
stičnoj filozofiji još se nije pojavila. I upravo činjenica, da su oba 
vidika još među sobom povezana, značajno je dragocjeno, budući 
da bez sumnje moraju biti zajedno, te njihovo odijeljivanje znači 
uvijek neku jednostranost. Da svaka spoznaja ima svoj temelj u 
iskustvu, to vrijedi ovdje još kao nešto, što se po sebi razumije. 
Pa i načelo empirizma o razumu kao praznoj ploči, i da ništa nije 
u razumu, što nije prije bilo u sjetilu, pravilo je, koje se uvijek 
opetuje." Ali zato nije zadaća znanosti sakupljati 
činjenice iskustva, negoje svaka spoznaja poj- 
movnog značaja, te razum ne smjera na poje- 
dinačno, nego na općenito. Tako je pored empiristič- 
kog početka svrha ipak racijonalistička, Pojedini pojmovni odnosi 
čitaju se takorekuć iskustveno na biću; a onda se raščlanjuju 
s najvišom logičnom oštrinom prema raznim svojim mogućnosti- 
ma, Katkada se ovo pretvara u izraziti logički formalizam. Ali 
kod toga ovaj ostaje utoliko na empiričkom temelju, ukoliko se 
razni pojmovi ne razvijaju jedan iz drugoga, nego se sakupljaju 
pojedinačno iz iskustva... Njihov nužni nutarnji vez gleda samo 
Bog, čiji razum nema svoga mjerila u stvarima, nego je obratno 
on njihovo mjerilo. Tako bismo mogli kanočna kazati, da je ova 
filozofija empirizam, ako se gleda sa strane čovjeka, a racijona- 
lizam sa strane Božje«. S najvećim veseljem slušamo Wundtove 
riječi, kojima tako ispravno ističe vrline sholastične filozofije, 
kojih tz. moderna filozofija nema. Ali on još dodaje jednu pohvalu, 
koja se odnosi na religijoznu stranu: »6. Napokon neka 
budeistaknutajošjednarazlika kojajezaopći 
Svjetovni nazor od osobite važnosti. Skolasti- 
kagledasvijetuvijek u vezisBogom ograniče- 
nouvječnomtemelju, Da ograničeno biće ima svoj razlog 
u neograničenom biću, a ne u samome sebi, to je ovdje pretpo- 
stavka, koja se razumije sama po sebi; istotako, da je pojam bića 
uopće, koje je pravi predmet metafizike, obuhvaća i ograničeno 
1 neograničeno biće, premda za oba vrijedi samo analogno, Istina, 
1 ona filozofija, koja se razvijala u zapadnoj Evropi, bila je u prvo 
vrijeme daleko od toga, da bi nijekala Boga. Ali ne može se po- 
teći, da je u svome razvitku sve jasnije išla za tim, da svijet pro- 
tumači iz njega samoga, i da njezin naturalizam nekom nužnom 

osljednošću vodi napokon ateizmu. Ako Descartes upotrebljava 

pojam Boga, da zajamči sigurnost spoznaje, to ipak tumači pri- 
rođu čisto iz nje same. Već kod njegovih nasljednika Hobbesa*“ 
i Spinoze ovaj je naturalizam savršen, jer jedan od njih odstra- 
njuje pojam Boga, a drugi ga poistovjetuje s prirodom. Bacon i 
Locke priznaju ga dakako, ali on stoji na rubu, ter unutar filozo- 
fijskog istraživanja ne služe se njime nikako, Ova razlika zahvaća 
duboko te svagdje pokazuje svoj utjecaj«. Izsvega M. Wundt 
zaključeje:“ >»Što se tiče samih metalizičara 
njemačkih 17. stoljeća, nijesu se smatrali za- 
ostalima i tjesnogrudnima, nego su nasuprot 
bez sumnje smatrali velikom jednostranošću i 
golemim gubitkom područja filozofijskih pita- 
nja bezuvjetno oslanjanje filozofije na egzakt- 
ne znanosti, Ako promatramo bez predrasude 
odnosizmeđu oba duhovna smjera, moramo pri- 
znati, da metafizičari imaju pravo. Uistinu moramo 
priznati suženjem, ako filozofija dopušta, da jedna znanost njoj 
propisuje, o čemu treba da raspravlja, a djelomice i, što treba da 
na pitanja odgovara, Ne možemo nikako sumnjati, da je kod svih 
crta, o kojima smo upravo govorili, vidokrug tz. moderne filozofije 
uži negoli onaj, koji ima sholastika, Polazak od bića širi i bez- 
uvjetniji negoli polazak od mišljenja. Mišljenje je sigurno također 
biće; ali je pitanje, da li je svako biće i mišljenje. Načini bivanja, 
koje je Aristotel bio opisao u svojim kategorijama, u sholastičkoj 
filozofiji stoje jednakopravno jedan uz drugi, dok ih na protivnoj 
strani sve hoće da svedu na veličinu. Isto tako je mišljenje u 
dijelovima uže, negoli mišljenje u oblicima i cjelinama, jer je oblik 
uvijek neka cjelina uz dijelove, koje dakle u sebi uključuje, dok 
nije jasno, kako neka se temelji oblik na dijelovima. Isto vrijedi 
i za razliku između stalnog trajanja i postajanja. Iz postajanja 
može se uvijek stalno trajanje razumjeti, naime kao njegova gra- 
nica; ali obratno nikad. Osobito morali su sa strane sholastične 
filozofije razne među sobom oprečne struje, od kojih je jedna 
priznavala samo mišljenje, a druga samo iskustvo, smatrati veli- 
kom jednostranošću, Sholastička je naime filozofija tvrdo stajala 
uz uvjerenje, da se po sebi razumije, da je u svakoj spoznaji isku- 
stvo i mišljenje povezano u neko jedinstvo. Jednako treba prosu- 
đivati pokus, svijet tumačiti iz njega samoga; ovo se za znanost 
po sebi razumije, ali ovo nije dovoljno za filozofiju, koja pita za 
razlog svijeta. Za sholastičku je filozofiju ostalo uvijek sigurno, 
da se ograničeno može protumačiti samo iz neograničenoga, jer se 
uopće samo u odnosu prema ovomu može razumjeti. Sholastična 
filozofija htjela je tako filozofijsku baštinu sačuvati neokrnjenu, 
dok se »novija« filozofija držala samo nekih strana ove sveobu- 
hvatne cjeline ter ih jednostrano razvijala«. 

Glede školskih knjiga, koje su napisali u 17. sto- 
ljeću, M. Wundt sudi ovoka:** »Tko je pripravan, doista unići u 
stručno djelo filozofije, neće moći uskratiti svoga priznanja djeli- 
ma onoga vremena. U granicama, koje su im postavljene kao škol- 
skim knjigama, bez ikakve sumnje postizavaju najveću visinu 
oštrine mišljenja, jasnoće i trijeznosti. Sposobnost, svako pitanje 
svestrano prihvatiti i prema njegovim raznim mogućnostima pro- 
matrati, pobuđuje udivljenje te daje onomu, koji za to ima smisla, 
dosta poticaja. 1 za uvod u filozofiju mogao bi gdjekoji ad ovih 
spisa vrlo dobro služiti, barem tako dobro, kaošto zapadnoevrop- 
ski, koji već dugo kod nas vladaju obukom. Jasno razvijanje filo- 
zofijskih temeljnih pojmova bilo bi za početnike barem jednako 
poučno, kaošto kad im se u spisima Descartesovim ili Hobbeso- 
vim, Lockeovim ili Humeovim prikazuju zapadnoevropski nazori 
na svijet, koje će jedva usvojiti«, 

= Time je M. Wundt završio svoju divnu obranu sholastične 
filozofije. On, istina, govori o metafizici 17. stoljeća, ali njegove 
riječi imaju očito šire značenje, te se odnose na čitavu sholastičnu 
filozofiju onog vremena. Možemo dodati: i na čitavu sholastičnu 
filozofiju i kasnijih vremena, ukoliko je ostala vjerna svojim tada- 
njim idealima ter je nastavila, što su prijašnji vijekovi bili zapo- 
čeli i stvorili i doveli do tolikog savršenstva. 

Time imademo i najbolji odgovor na pitanje, zašto je sv. Igna- 
cije dobro i najbolje učinio, što je odredio, da Družba treba da 
slijedi sholastičnu filozofiju, i to Aristotelovu, držeći se kod toga 
najboljih tumača, osobito sv. Tome. Dobro je i najbolje učinila 
Družba tijekom vremena od 400 godina, što nije promijenila svoje 
filozofije, nego je ostala vjerna sholastičnoj filozofiji, dakako pri- 
lagođujući je uvijek novim prilikama i potrebama. Uz druge naime 
odlike, ili upravo poradi svih ostalih odlika, sholastična filozofija 
ima ovu vrlinu, da se može prilagoditi svim raznim okolnostima ili 
znanstvenim potrebama svakog vremena, Ona može svakomu vre- 
menu kazati, kako treba da misli, ako hoće da ispravno riješi 
svoje poteškoće i probleme. U tome je slična Kristovoj Crkvi, 
koja je osnovana od svog božanskog Utemeljitelja za sva vremena 
i za sve narode i njihove poirebe. 

Da Sv. Ignacije i njegovi nasljednici u vrhovnom vodstvu 
Družbe Isusove nijesu svojim izborom i svojim propisima onemo- 
gućili napretka i raznolikosti u filozofiji, jasno nam pokazuju već 
sami ovi propisi, ako ih dobro promatramo. Isto nam potvrđuje 
i povijest, koja svjedoči, da je u Družbi uvijek postojala velika 
sloboda i mogućnost različitog mišljenja u filozofiji, makar u ne- 
kim granicama. 

Da se ova sholastična filozofija raširi i da postane sastavnim 
dijelom opće kulture, zato je Družba mnogo učinila preko svojih 
škola i svojih pisaca. Treba da upoznamo i jedne i druge, 

ORGANIZACIJA ODGOJA U FILOZOFIJI 


Budući da je Sv. Ignacije naučavanje filozofije tako visoko 
cijenio, kaošto smo vidjeli na početku naše rasprave, to je na- 
redio, neka se naučava u školama: »Filozofiju (artes)... neka 
naučavaju s doličnom revnošću, u svemu tražeći iskreno čast i 
slavu Božju, učeni profesori«. Sveti je utemeljitelj već sam od- 
redio i organizaciju ovih škola: koji predmeti, koliko vremena i 
na koji način, ter su ovi propisi uglavnom ostali uvijek isti. 


Koji su predmeti propisani ufilozofiji, raza- 
biremo iz odredbe, što se tiče Aristotelove nauke: »U logici i 
prirodnoj filozofiji i etici i metafizici treba slijediti Aristotelovu 
nauku«. Logika znači dakako u prvom redu čistu logiku, ali i 
noetiku, u koliko se njezini problemi ne rješavaju u metafizici i 

sihologiji. Pod prirodnom se filozofijom razumije ne samo kozmo- 
lošija, nego i psihologija, dakle tz. druga filozofija prema Aristo- 
telovoj i sholastičkoj terminologiji. Metafizika je ontologija i 
teodiceja. U etici raspravlja se i o sociologiji, osobito nauka o 
obitelji i o državi. Tako je dakle Sv. Ignacije propisao svu filozo- 
fiju prema svim njezinim granama, ukoliko su se u ono vrijeme 
razlikovale. Tada se istina nije spominjala filozofija religije, niti 
filozofija ljepote, niti razne druge filozofije, koje su sada započeli 
gojiti kao posebne filozofijske discipline. Iz starih se sistema mo- 
gu razviti posebne nove znanosti time, što se neki problem ili 
neki skup problema opširnije ispituje i obrađuje i prikazuje uz 
uporabu novih sredstava, iskustva i metođe. Osim filozofije u 
strogom smislu Sv. Ignacije propisao je naučavanje i matematike 
i fizike. Čitav bitečajimaotrajatidotrii po go- 
dine do postizavanja naslova »Magister arti- 
um«, t; Doktor filozofije: »Čitav će dakle tečaj tra- 
jati tri i po godine, do promocije za Magistra«. !Kod svega toga 
Sv. Ignacije povodio se za Pariškim sveučilištem, koje je i tada 
još uvijek uživalo najveći ugled na svijetu. Tamo je stekao svoju 
naobrazbu Ignacije sa svim svojim prvim drugovima. Tamo je 
upoznao i vanrednu korist disputa, kojejezatosvom 


57 Const. S. J, IV, 12, 3: Quoniam Artes vel scientiae naturales ingenia 
disponunt ad Theologiam, et ad perfectam cognitionem et usum illius inservjunt, 
et per se ipsas ad eundem finem iuvant; qua diligentia par est, et per eruditos 
praeceptores, in omnibus sincere honorem et gloriam Dei quaerendo, tractenlur. 


58 Const, S, J, IV, 14, 3: In Logica, et Philosophia naturali, et morali, 
et Melaphysica doctrina Aristotelis sequenda est, 


5% Const, S. J. IV, 15, 2: (Artium studio cursus erunt ordinandi),.. 


Cursus ergo integer trium erit annorum cum dimidio, usque ad promolionem ađ 
magisterium. 


140 


nae ranama nona 


aa. 


snagom preporučioipropisao:"“ »Budući da je veoma 
korisna vježba u disputiranju, osobito u filozofiji i teologiji, neka 
prisustvuju sholastici redovitim disputama škola, koje pohađaju, 
makar ne bile pod upravom Družbe; i neka nastoje, kako će dati 
dobar primjer znanja, ali čedno. Zgodno je također, da svake ne- 
djelje ili koji drugi dan u sedmici, u našem kolegiju koji učenik iz 
svakog razreda lilozofa i teologa, od Rektora određen, poslije 
ručka brani nekoliko teza. Ove bi teze trebalo u predvečerje obja- 
viti na školskim vratima. Pošto ih je branitelj ukratko dokazao, 
neka slobodno iznese svoje prigovore svatko, tko želi, bilo domaći 
bilo vanjski. Ali netko mora kod ovih disputa predsjedati, koji će 
prepirkom ravnati, i koji će iz prepirke izvesti i protumačiti na 
korist slušatelja nauku, koju treba držati. On će dati i znak, kada 
će koji završiti, ter će vrijeme tako razdijeliti, da mogu svi, koliko 
je moguće, doći do riječi. Osim ove dvije vrste disputa, koje su 
bile spomenute, treba svaki dan odrediti neko vrijeme, gdje će 
se u kolegijima, pod predsjedništvom nekoga, kaošto rečeno, dispu- 
tirati, da se tako razum više izvježba, te da se poteškoće, koje će 
u ovim disciplinama susresti, bolje razjasne na slavu Božju«. Vidi- 
mo, da je Sv. Ignacije vanredno mnogo držao do disputa te da 
ie od njih očekivao najveću korist, da se razum izvježba i izoštri, 
i da se steče jasnoća i glede pojmova i dokaza i rješavanja po- 
teškoća, Zato u Družbi nije nikada prestala ova vježba, makar se 
ne gojila uvijek u istom opsegu. Tako u Družbi nije ništa nova 
time uveđeno, što je Apostolska Konstitucija Pija XI »Deus scie- 
entiarum«, od 24. V. 1931. propisala:"" »Na teološkom i filozof- 
skom fakultetu neka se drže sholastične dispute, kojima će slušači 
naučiti, kako će nauku potpunoma upoznati, jasno razložiti, 
uspješno braniti«. Crkva je tako uspostavila neka- 


st Const. S. J, IV, 6, 10—-41: Cum perutilis sit (prasertim Artium ac 
Theologiae  scholasticae  studiosis)  disputandi  usus;  intersint  Scholastici 
ordinariis scholarum, ađ quas accedunt (licet non sint sub cura Societatis) 
disputationibus; et singulare sui specimen in doctrina prabere, mođeste tamen, 
curent, Convenit etiam singulis Dominicis, vel aliquo alio die hebdomadae, 
in Collegio nostro aliquem ex quavis classe Artium et Theologiae studioso- 
rum, a Rectore designatum, a prandio (si aliqua ex causa peculiari impedi- 
mentum non accideret) aliquas positiones tuendas suscipere; quae pridie eius 
diei sub vesperum valvis scholarum (quo ad disputandum vel audiendum qui 
vellent convenirent) essent affigendae; quibus breviter ab eo, qui responsurus 
est, confirmatis, argumentari ex externis vel domesticis liceat cuicumque 
libuerit; aliquis tamen praesit oportet, qui argumentantes dirigat, et ex ea 
concertatione eliciat declaretque ad audientium utilitatem doctrinam, quae 
tenenda sit; qui signum etiam det finiendi iis, qui disputant, ac tempus sic 
distribuat, ut omnibus, quoad eius fieri poterit, disputandi locus detur, 
Praeter haec duo disputationum genera, quotidie aliquod tempus  designan- 
dum, quo in Collegiis, praesidente aliguo, ut diximus, disputetur; ut, ea 
ratione, et ingenia magis exerceantur, et difficilia, quae in his facultatibus 
occurrent, magis ad Dei gloriam eluciđentur, 

Š1 In facultate Theologica et Philosophica habeantur disputationes scho- 
lasticae, quibus auditores dotrinam penitus cognoscere, dilucide exponere, 
efficaciter tueri assuescant. 

dašnji običaj, koji je bio na modernim sveučili- 
štima i drugim visokim školama, pai crkvenim, 
prestao, ter ustupio mjesto seminarskim rad- 
njama i raspravama. Crkva je oboje združila, 
jer je i seminarske radnje i raspre propisala: »Na svakom fakul- 
tetu neka se drže, osim predavanja, vježbe, kojima će pod vod- 
stvom profesora slušači naučiti, kako će postupati kod znanstve- 
nog istraživanja, i kako će svoje rezultate i pismeno prikazati«, 
Nije ni ovaj propis u Družbi uveo nešto posve novo, jer je od 
vajkada propisivala i gojila i pismene vježbe, a ne samo usmene 
dispute, makar u raznom opsegu. Samo tih nijesu nazivali semina- 
rima, nego akademijama, ter je vodstvo profesora možda katkada 
bilo manje izrazito. Da je moguća raznolikost, pa i velika, uza 
sve najstrože i najkonkretnije propise, ovo svjedoči općenito 
iskustvo, koje susrećemo svagdje, gdje ima ljudi, koji propise iz- 
vode prema svome shvaćanju i konkretnome primjenjivanju opće- 
nitih norma. Zato se nećemo čuditi, što i u Družbi vidimo uza 
svu jedinstvenost duha i organizacije ipak veliku raznolikost u 
konkretnoj primjeni i izvedbi. O tom ćemo se uvjeriti, ako pro- 
matramo, koje je plodove donijela organizacija filozofskog odgoja 
i rada u Družbi Isusovoj sve od početka pa do najnovijih vremena. 


FILOZGFI DRUŽBE ISUSOVE U I. VIJEKU NJEZINA ŽIVOTA 


FRANCISCUS TOLETUS (1532—1596) bio je prvi veliki 
filozof novo osnovanog reda, Njegovo je rodno mjesto bilo Cor- 
dova, koje više puta susrećemo u povijesti filozofije. U Sala- 
manci bio je njegov učitelj slavni Dominicus Soto 
(1492—1560), dominikanac, od kojega je dobio najbolju uputu u 
djela Sv. Tome i njegovu nauku, a ujedno i pravu umjerenost. Sa 
27 godina postao je profesorom na Rimskom kolegiju, gdje je ostao 
kroz 10 godina, Kasnije je postao kardinalom. Napisao je razne 
komentare ili slobodnija tumačenja Aristotelove logike i fizike, 
ali ne metafizike, niti etike: Introductio in Dialecticam Aristotelis 
— Commentaria una cum quaestionibus in universam Aristotelis 
Logicam, — In octo libros Physicarum auscultationum, — In tres 
libros de anima — In duos libros De generatione et corruptione. 
Osim toga Fnarratio in Summam S, Thomae. Svima je dao naj- 
ljepši primjer jasnoće, temeljitosti, ozbiljne metode, nasljedovanja 
Svetog Tome, 

CONIMBRICENSES zvali su se pisci slavnog komentara 
Aristotelovih djela, koji su pripadali kolegiju Družbe Isusove u 
portugalskom gradu Coimbra, Bili su to: Sebastianus 
de Couto (1567-1639), Manuel de Goes (oko 1547-1593), 





. “dn singulis facultatibus, praeter lectiones, fiant exercitationes quibus 
auditores scientificam  invenstigandi methodum et artem proponendi etiam 
scriptis ea, quae studio assecuti sint, sub Professorum ductu addiscant, 

Cosmas Magalianus ili Magalhaens (1553—1624), 
Petrusde Fonseca (1548—1599), Balthasar Alvarez 
(1561—1630). Njihovo je djelo ogroman komentar, koji se odlikuje 
vanrednom erudicijom. Najodličnije mjesto među ovim komenta- 
rima zauzima Petrus de Fonseca, kojemu su nadjenuli ime »Portu- 
galski Aristotel« poradi njegove oštroumnosti i učenosti. On je 
napisao općeniti uvod u filozofiju »Isagogia philosophica«, uvod u 
logiku »Institutiones dialecticae«. Poglavito je njegovo djelo tuma- 
čenje Aristotelove metafizike »Commentarius in Metaphysicam« 
u 4 sveska, gdje se nalazi i njegova teodiceja. Ovdje je nazvao i 
Božje znanje stvari, koje se neće nikada dogoditi, ali koje bi se 
dogodile u danim okolnostima, »scientia media«, tj. znanje, koje 
je na sredini između samog razumijevanja i gledanja stvari, koje 
egzistiraju. Nov je samo izraz ili ime ovoga Božjega znanja, a ne 
nauka sama, koja je već davno bila poznata i priznata. On je uveo 
i neku novu vrstu distinkcije ili razlike, koju je nazvao »distincito 
virtualis intrinseca«, a koja nije našla mnogo pristaša, 

U isto su doba pisali o logici i fizici, tj. prirodnoj filozofiji 
s prirodoslovljem Benedictus Pereira (f 1610): De princi- 
piis rerum naturalium -—— Antonius Ruvius ili Rubio 
(1548—1615): Commentarii in Logicam, in physicam, in libros de 
anima, in libros de generatione et corruptione — Paulus 
Vallius (1561—1622): Logica-Tractatus de mixtis. Ali najviše 
se spominje 

LUDOVICUS MOLINA (1536-—1600), koji je bio kroz mnogo 
godina profesor kolegija u Ebori. Njegova su djela: Commen- 
tarius in Primam partem Summae theologicae Sti Thomae — De 
iustitia et iure- — Concordialiberiarbitrii cum gratiae 
donis, divina praescientia, providentia, praedđestinatione, et re- 
probatione. Bavio se dakle Molina osobito pitanjima, koja se tiču 
etike i teodiceje. Premda je i njegova etika, osobito njegova nauka 
o državi zavrijedila pažnju, ipak je pobudila najveću pozornost 
njegova Concordia liberi arbitri. Ona je dala povod dugotrajnim 
rasprama, u kojima se radilo o pravovjernosti, a time i o samoj 
egzistenciji Družbe Isusove, Ova naime ne bi više mogla raditi, 
prema tome ne bi više imala smisla njezina egzistencija, ako bi 
njezina nauka o Bogu bila osuđena. Zato je Družba svim silama 
vodila borbu protiv onih, koji su nastojali, da bude njezina nauka 
o Bogu osuđena. 

Glede kojih točakaikakose vodila ova bor- 
ba kako se razvijala isvršila, o tom su mnogi pisali, 
osobito Gerhard Schneemann D. 1% Da navedem samo 
glavne crte iz ove burne povijesti, koja se još uvijek obnavlja, 
makar ne s istom žestinom. Molinizam još i sada ima mnogo pro- 
tivnika, Ali da čujemo, 





% Die Entstehung der thomistisch-molinistisehen Koniroverse, Frei- 
burg i. B, 1880. Latinski izdao o. Gietmann 1881. 

ŠTO JE MOLINA NAUČAVAO. Čovjek je i sada, pošto je 
sagriješio, uvijek slobodan, te može s milošću Božjom sudjelovati 
ili joj se oduprijeti. Božja je pomoć bezuvjetno nužna, ali ova ne 
stoji u tom, da Bog volju tako potakne, te se ova ne može odu- 
prijeti, nego joj ostavlja ovu mogućnost, Molinizam zabacuje tz. 
»praederminatio physica«, koja se katkada naziva »concursus 
praevius«, te priznaje samo tz. »concursus simultaneus«. Molini- 
zam priznaje, da Bog može postići s bezuvjetnom sigurnošću, što 
god hoće, svakoga, pa i najokorjeloga grešnika obratiti. Ali pre- 
ma Molini Bog se za to ne služi nikakvim fizičkim predodređe- 
njem, nego svojim neizmjerno savršenim znanjem, kojim znade, 
što bi čovjek dragovoljno učinio u bilo kojim prilikama ili pod 
kojim god uvjetima, koji se neće nikad ispuniti. Ovo se znanje 
zove »scientia media«, srednje znanje, jer se odnosi na predmete, 
koji nijesu samo mogući, niti postoje, niti će ikada zbilja postojati, 
nego bi samo postojali pod uvjetima, koji se neće nikada ispuniti. 
Glavni razlog, zašto molinizam postavlja ovu svoju nauku i zašto 
zabacuje tz. fizičko predodređenje, bilo i jest uvjerenje, da ovo 
fizičko predodređenje uništava slobodu stvorene volje, prema to- 
me i zaslugu. Protivnici molinizma opet misle, da ovaj ograničuje 
Božju svemogućnost i vrhovno gospodstvo. 

Kad je Molina izdao ovo svoje djelo 1588, dakako s odobre- 
njem i redovničke i biskupske cenzure, bilo je ipak predano inkvi- 
ziciji, koja je nakon najpomnijeg ispitivanja priznala pravovjer- 
nost nauke, premda je slavni teolog iz reda sv. Dominika, Do- 
minik Bafez (1528—1604), zahtijevao, da bude osuđena. 
Tako je sada započela borba. Prema Bafiezu, koji je borbu zapo- 
čeo i vodio, često se puta nauka, koju je on zastupao, zove banezi- 
janizam, a ne naprosto tomizam, sa strane molinista, koji svoju 
nauku istotako smatraju tomizmom ili naukom Sv. Tome. Da se 
raspra, koja je bivala sve žešća, što prije i što temeljitije riješi, 
odredio je papa Klement VIJIL posebnu kongregaciju od više 
kardinala, koja je poznata pod imenom »Congregatio de 
auxiliis gratiae« Ova je vijećala ili postojala 1598—1607. 
Najprije“ vijećala je o raspri tajna komisija, koja je predložila 
Klementu, da zabrani Molinino djelo »Concordia«. Ali kad se za 
to saznalo, molili su Klementa i knezovi i isusovci, da odbije ovaj 
predlog. I doista je papa uskratio svoj pristanak i svoj potpis. 
Sada je Klement odredio, neka zastupnici obiju stranaka dispu- 
tiraju pred kongregacijom."" Tako je bilo, dok nije umro kar- 
dinal predsjenik Madrucci. U sljedećim vijećanjima“* 
došli su cenzori do zaključka, da treba osuditi 20 teza, koje su 
sadržane u Molininu djelu. Ali i sada je papa uskratio svoj pri- 
stanak, možda osobito iz obzira prema kardinalu Robertu Bellar- 


5% 2, 1, 1598 — 22, 2, 1599 
% 22. 2, 1599 — 20, 3. 1600 
5% 27, 4. 1600 — 20. 3, 1602 

minu, koji se takvu rješenju najodlučnije protivio. A sam je Kle- 
ment bio izjavio, kad je Bellarmina imenovao kardinalom (1599), 
da ga je odabrao za ovu najveću čast zato, što u Crkvi Božjoj 
nema nikoga, koji bi mu bio ravan u znanostima. Robert 
Bellarmin, koji je sada proglašen već i svecem (1930) i cr- 
kvenim Naučiteljem (1931), odgovorio je jednoć Klementu, koji je 
kazao, da će svojim vrhovnim auktoritetom definirati prijepornu 
nauku: »Vaša Svetost je neće definirati«. I kada je papa ponovio 
svoje riječi, svetac mu opet isto odgovori, i to tako odlučno, da 
su se svi čudili, Klement je Bellarmina uklonio iz Rima ter ga 
učinio nadbiskupom grada Capua (1602), gdje je svetac 
ostao tri godine, naime do Klementove smrti (1605), Ali papa do- 
ista nije definirao nauke. Tako je raspra trajala još za Klementova 
nasljednika Pavla V, koji je sam predsjedao disputama. 17 puta 
sastali su se pred papom najbolji zastupnici i jedne i druge strane, 
ali bez konačnog uspjeha, tj. bez jasnog dokaza, da je bilo molini- 
zam bilo banezijanizam zaslužio, biti osuđen. Zato je Pavao V 
raspru riješio 1607 na taj način, da je dozvolio i jedan i drugi 
sistem, te samo strogo zabranio, da se među sobom ne osuđuju, 
kao da se njihovi sistemi ne slažu s pravom kršćanskom naukom. U 
Družbi propisana je ona nauka, koju su njezini zastupnici branili 
protiv osude,“ 

Tako je Ljudevit Molina sa svojim djelom »Concordia liberi 
arbitrii cum gratiae donis, divina praescientia, providentia, prae- 
Aestinatione et reprobatione« jedan od najpoznatijih filozofa i 
teologa iz prvih vremena Družbe Isusove. Ali Bog je poklonio 
Družbi u ona vremena i mnogo drugih velikih duhova. Među ove 


spada 

GABRIEL VASQUEZ (oko 1551—1604). Za njega kaže slav- 
ni povjesničar filozofije kardinal Zefirin Gonzalez iz 
redaSv. Dominika (1831—1894) u svojoj povijesti filozofije, 
da je bio istaknut filozof i teolog Družbe Isusove, i da je svagdje 
slijedio dobre tradicije velikih španjolskih filozofa i teologa, kakvi 
su bii Vittoria, Dom. Soto, Melch Canus, i to kako 
u formi tako i u nauci, premda se katkada upustio u dosta su- 
višna pitanja, ali veoma rijetko, osobito u svojim »Disputationes 
metaphysicae«. Ove su izvadak iz njegova velikog djela »Com- 
mentaria et disputationes in Summam Sti Thomae«. Razumije se, 
da je to Summa theologica Sv. Tome, Njegove se Disputationes 
metaphysicae odlikuju, prema slavnom dominikanskom kardinalu 


#7 Epitome Instituti S. L., n, 317 S 2: Quaestionibus his liberis ea mini- 
me adnumeratur, quae de divinis auxiliis et scientia media dicitur; quacum- 
quam etiam n hac ab acri nimis animorum contentione, in publicis praesertim 
disputationibus, temperandum est — Ovim slobodnim pitanjima (glede kojih 
u Družbi nije propisana određena nauka) ne pribraja se tz. nauka o Božjim 
pomoćima i srednjoj znanosti; premda i u ovoj treba izbjegavati odviše oštru 
raspru, osobiio u javnim prepirkama. 

% u francuskom izdanju III, sv, str. 111 

točnim poznavanjem raznih škola i pisaca, jasnoćom i strogom 
filozofskom metodom. On slijedi, općenito govoreći, nauku Sv, 
Tome, od kojega se udaljuje samo glede pitanja, koja je razlika 
između esencije i egzistencije ograničenih bića; koji je vlastiti 
pojam transcedentalnog jedinstva; i glede valjanosti Anselmova 
ontološkoga dokaza egzistencije Božje, barem kako se čini. Nje- 
gova definicija vječnosti“ razlikuje se donekle od Boetij e- 
v e'" a koju je prihvatio i Sv. Toma," Ali razlika stoji samo u tom, 
što je općenitija od Boetijeve, jer ne spominje života. Gabriel 
Vasquez bio je profesor u Collegium Complutense, a osobito u 
Collegium Romanum, gdje je svagdje uživao najveći ugled. Drugi 
Španjolac, koji je stekao velike zasluge i kao filozof i kao teolog, 
bio je 


RODRIGO ARRIAGA (1592—1667). Predavao je najprije 
filozofiju u Valladolidu, onda teologiju u Salaman- 
ci, napokon teologiju u Pragu, gdje je bio i kancelar 
sveučilišta, Napisao je golemo teološko djelo u 8 folijanata, ali 
nije dovršio, jer ga je smrt u tome zapriječila. U ovom raspravlja 
i o mnogim filozofskim pitanjima. Ali izdao je i posebni »Cursus 
philosophicus«, za koje kaže Gonzales,“ da je i prema formi i 
prema sadržaju jedan od prvih čimbenika u filozofskoj obnovi 
ove epohe, U predgovoru ovog djela izriče svoje načelo, da treba 
tražiti jedino istinu, a ne navezati se na ovog ili onog auktora, 
jer“ »um nije ograničen na samog Platona ili Aristotela«, nego 
su ga posjedovali barem istotako i Sv. Toma, Kajetan, Molina, 
Suarez i mnogi drugi, da ne govori o superiornosti, koju nam nad 
starima daje iskustvo. Ipak je Arriaga ostao u stvari veoma kon- 
servativan. Samo je postavio novu čudnovatu tezu, da je kvantitet 
identičan s prvom materijom, barem kao vjerojatnu tezu. Kaošto 
je ovaj Španjolac proslavio praško sveučilište, tako je opet jedan 
drugi Španjolac slavno djelovao na sveučilištu u Ingolstadtu u 
Bavarskoj. Bio je to 


GREGORIUS DE VALENTIA (1551-—1603). Bio je u prvom 
redu teolog, ali teologiju je povezao s filozofijom. Njegovo djelo 
»Commentaria in Summam« sadrži i njegov filozofijski sistem. 

I Belgija dala je Družbi u ovom razdoblju jednog od naj- 
vrsnijih filozofa i teologa. Bio je to 


% Duratio permanens, uniformis, sine principio, et fine, mensura carens 
-— Stalno trajanje, jednolično, bez početka i kraja, bez mjere 

7% De consolatione philosophiae, lib, 3, prosa 2: Aeternitas est. inter- 
minabilis vitae tota simul et perfecla possessio — Vječnost je čitavo, isto- 
obno i savršeno posjedovanje života, koje ne može imati kraja, 

71 S. theol. 1, 10, 1 

72 [IL sv, str. 133 
8 Ingenium non i solo Platone aut Aristotele terminatum est — Um 
nije ograničen na samog Platona ili Aristotela, 

LEONARDUS LESSIUS (1554—1623). Bio je profesor naj- 
prije u Colllegium Duacenum (Douai), onda u Col. 
legium Lovaniense (Louvainj), Njegova se filozofijska 
djela bave osobito pitanjima iz etike i teodiceje, ter ujedno spa- 
daju među najljepša asketska djela. Evo njihovih naslova: De 
iustitia et iure ceterisque virtutibus cardinalibus — De gratia 
efficaci, decretis divinis, libertate arbitrii et praescientia Dei con- 
dicionata disputatio apologetica, u kojem je zastupao molinizam 
— De Providentia Numinis et animae immortalitate — De Summo 
bono et aeterna Beatitudine hominis — De perfectionibus mori- 
busque divinis. Njegova su djela puna unkcije. U svojoj nauci za- 
stupao je uglavnom ista načela, kaošto i drugi veliki mislioci među 
njegovom redovničkom braćom ovog razdoblja, premda su se 
dakako svi među sobom i razlikovali, dapače i glede nauke i 
»de scientia media«, kaošto i glede nauke »de praedestinatione«, 
tj. glede pitanja, da li Bog određuje vječnu sudbinu čovjekovu, 
jer od vijeka unaprijed poznaje njegove zasluge, ili neovisno o 
tom, tj. da li je predestinacija »post praevisa merita« ili ante 
praevisa merita«, Lessius je zastupao nauku, da Bog od vijeka 
unaprijed znade, što će čovjek uz njegovu milost raditi, i da pre- 
ma tome određuje njegovu vječnu sudbinu; dakle »post praevisa 
merita«, Za ovu svoju nauku dobio je posebno prizna- 
nje velikog crkvenog Naučitelja Sv, Franje Sa- 
leskog, koji je Lessiusu upravio pismo, gdje među ostalim i 
ovo veli;'* »Već sam prije ljubio, dapače i častio Tebe i Tvoje 
ime, moj oče, ne samo zato, što običajem uvelike cijeniti, što god 
proizlazi iz Vaše Družbe, nego i zato, što sam o Vašoj Velečasno- 
sti najprije mnogo sjajnoga čuo, a onda i vidio i s udivljenjem 
promatrao. Vidio sam naime prije nekoliko godina ono nada sve 
korisno djelo: De iustitia et iure (O pravdi i pravu), u kojem i 
kratko i ujedno jasno rješavaš poteškoće onoga dijela teologije, 
bolje od ostalih auktora... Upoznao sam, da Velečasnost Vaša 
zastupa i brani onu nauku, koja se tako odlikuje svojom starošću, 
slatkoćom i prirodnim auktoritetom svetog Pisma, naime da po- 
stoji samo »Praedestinatio ad gloriam post praevisa opera« (pred- 
određenje za vječnu slavu poslije predviđanja djela), Ovo mi je 
bilo nada sve drago, jer sam ovu nauku držao takvom, koja bolje 
odgovara Božjemu milosrđu i milosti, ter je istinitija i ljubeznija, 
što sam napomenuo i u svojoj knjizi »De amore Dei — O ljubavi 
Božjoj«. Tako je Lessius dobio jednog velikog svetog crkvenog 
Naučitelja kao svog pristašu i braniča. Još jedan drugi veliki 
svetac i crkveni Naučitelj stajao je na strani oca Lessiusa već 
onda, kad se ovaj morao braniti protiv Louvainskog sveučilišta, 
koje je bilo krivo osudilo neke njegove nauke, kao da obnavljaju 
semipelagijevsku krivu nauku, Bio je to 


T4 citira Sortais S. 1., Histoire de la philosophie ancienne, Paris 1912, 
str, 420—421 

SV. ROBERTO BELLARMINO (1542—1621). Rodom je bio 
iz maloga gradiča Montepulciano u Toskani. Majka mu je bila _: 
Cintija, sestra pape Marcela li, koji je na veliku žalost 
svih dobrih katolika vladao samo 22 dana. Cintija bila je veoma 3 
pobožna. Tako i njezin muž. Nakon najboljeg odgoja, koji je Ro- ; 
berto dobio u obitelji i u isusovačkom kolegiju svog rodnog mje- | 
sta, stupio je s 18 godina u Družbu Isusovu u Rimu (1560). U | 
rimskom kolegiju svršio je filozofiju a teolo- 
ćiju u PadoviiLouvainu. Ovdje je postao odmah i pre- | 
fesorom. Kao profesor stekao je brzo svjetski glas. Uz to razvio : 
je i kao propovjednik, pa i prije, nego je bio svećenik, najdivniju A 
djelatnost. Jer nije više mogao podnositi belgijskog podneblja, | 
pozvao ga je otac general opet u [taliju te ga imenovao profeso- ? 
rom na Rimskom kolegiju. Trebali su profesora kontroverzija, tj. 
onih nauka, u kojima su novovjerci odstupali od katoličke nauke, | 
Bellarmino je bio za ovu novu stolicu odabran, jer se nije mogao | 
s njime ispoređivati glede poznavanja i katoličke nauke i novih ; 
nauka. 26. studenoga 1576 držao je prvo predavanje, u kojem : 
je svojom divnom jasnoćom i rječitošću prikazao i svrhu i sadržaj 
predavanja, koja će držati:'“ »Danas se spremamo, da razjasnimo 
ona pitanja, o kojima se raspravlja između Crkve živoga Boga i i 
njezinih buntovnih i odmetnih sinova, na veliku štetu čitavoga 1 
svijeta«, Tako je započela njegova djelatnost, koja je trajala 11 
godina, a koja je bila od tolikoga značenja za čitavu Crkvu. Ona : 
znači, zajedno s djelima, koja su iz nje proistekla, vrhunac znan- 4 
stvenih zasluga Bellarminovih. Njegova su predavanja privlačila | 
veliki broj slušača. Od svih strana dolazile su molbe, da im se 4 
pošalju njegovi spisi. Jer je bila pogibao, da će njegova predava- | 
nja izdati bez njegove dozvole, ako neće sam da ih objelodani, 
zato se napokon odlučio, na zapovijed samog oca generala, da |; 
preda javnosti svoje djelo. Prvi je svezak, veliki folijanat, izišao 
u Ingolstadtu, dakle u neposrednoj blizini novovjerskih ze- i 
malja, 1586. Čitavo je djelo imalo naslov: »Controversiae ? 
christianae fidei adversus huius temporis hae- 
reticos«, tj. Rasprave kršćanske vjere protiv krivovjeraca ovog : 
vremena, Dvije godine kasnije (1588) izišao je drugi svezak, Oba i 
su sveska bila posvećena papi Sikstu V. Istom 8 godi- 4 
na kasnije (1596) slijedio je posljednji, treći svezak. U novom ? 
izdanju, koje je izišlo u Mlecima 1599, razdijelio je prvi svezak, 3 
jer je bio odviše omašan, na dva sveska, a na svršetku dodao je 4 
više veoma važnih rasprava, osobito o oprostima, Čitavo djelo i 
obuhvaća u manjem folio-formatu napuljskog izdanja od g. 1856-59 ; 
strana 2645. Ovo je najveća apologija katoličke nauke sve od po- 
četka pa do naših dana. Premda je djelo tako veliko, ipak je do- | 
živio još i sam pisac, dakle za 30 godina, 20 izdanja. Uz najveće (d 


5 Raitz v. Freniz S, L, Kardinal Robert Bellarmin, Freiburg i. B. 
1921, Na talijanski preveg Schio S. L, str. 52 

priznanje primio je svetac i najveća poniženja. Ne samo krivo- 
vjerci, nego i vlastita subraća prigovarala su mu koješta: da je 
krivovjerske prigovore jasnije prikazao, negoli katoličku istinu; 
da naučava dapače i zablude. Najteže mu je bilo, što sam Siksto 
V nije odobravao njegove nauke o samo indirektnoj vlasti papinoj 
u svjetovnim stvarima izvan papinske države. Sada općenito kato- 
lički pravoslovci, kanonisti, pristaju uz Bellarmina. 

Osim ovoga najslavnijeg djela napisao je 
Bellarmino i velik niz drugih djela sa svih po- 
dručja crkvenog života, Njihov popis nalazimo u do- 
datku života, koji je napisao njemački Raitz v. Frentz D. 1, a 
na talijanski preveo o, Schio D, I. Zbirka Bellarminovih djela 
izišla je u Napulju 1856-62 u 8 folijanata, a u Parizu 1870—1874 u 
12 svezaka. Ali veliki, možda i veći dio njegovih djela još nije 
objelodanjen. Tako čitav njegov golemi rad u rimskim kongrega- 
cijama, i njegov komentar Teološke Sume Svetog Tome. Jamačno 
bi ovaj dao mnogo svijetla glede njegove filozofije, jer tamo mora 
rješavati filozofijska pitanja, tumačiti filozofijsku nauku Sv. Tome. 
Kaošio nalazimo u Teološkoj Sumi čitavu filozofiju Sv. Tome, 
tako i kod Sv, Bellarmina u njegovim teološkim djelima. I u svojim 
kontroverzijama služi se svagdje i filozofijom. Mogli bismo iz 
ovih djela, napose iz kontroverzija, sastaviti Bellarminov filozo- 
fijski sistem. Na žalost nije se do sada izvela ova osnova. Samo 
su pojedini problemi obrađeni. Tako njegova nauka o državi“ i 
slobodi volje." 

Prije negoli pristupimo najslavnijemu filozofu i teologu D. I, 
moramo spomenuti još nekoje filozofe ovih prvih vremena. Bio 


e to 

COSMAS ALAMANNI (1559—1622). Rodio se i umro u 
Milanu. Napisao je prikaz filozofije Sv. Tome: Summa philo- 
sophiae D, Thomae Aquinatis Angelici Doctoris, ex variis eius 
libris in ordinem cursus philosophici accomodata, Drugi je bio 

PAULUS VALLE (1561—1622). Rodio se u Rimu, gdje je 
bio kroz 30 godina profesor na Gregorijanskom sveučilištu. Na- 
pisao je: Logica -—— Tractatus de mixtis, inanimatis, imperfectis, 
et perfectis. 

PETRUS HURTADO DE MENDOZA (1578—1617). Rodio 
se u španjolskom gradu Valmasedaja umro u Madridu. 
Napisao je: Disputationes de universa philosophia. Ali najslav- 
niji filozof D. I. ovih prvih, a možda i kasnijih vremena, bio je 


FRANCISCUS SUAREZ (1548—1617), Doctor eximius, 


74 J, Gemmel S. [., Zur Staatslehre des Kardinals Bellarmin, članak u 
Scholastik (IV. Jahrg. 1929, str, 161—188), Opet članak u Scholastik (V, 
1930, str. 357—379): Die Lehre des Kardinals Bellarmin iiber Kirche und Staat, 

77. Fr. Šanc D, 1., Sv. Bellarcmin o slobodi volje. Članak u životu (1932, 
str. 263—272), preštampan u knjizi Stvoritelj svijeta (Sarajevo 1935, str, 
122—134) pod naslovom: Sloboda ljudske volje. 

Granada, koja je dala i filozofiji i teologiji toliko slavnih 
zastupnika, može se dičiti, da je rodno mjesto oca Suareza. Rodio 
se 5. siječnja 1548 iz stare plemičke obitelji, a umro u Lisabo- 
ni 25. rujna 1617. Kad mu je bilo 16 godina (16. VI. 1564.), stu- 
pio je u novicijat D, 1. u Salamanci. Nakon svršetka svoje 
redovničke i znanstvene naobrazbe bio je najprije profesor filo- 
zofije u Segoviji, onda je predavao teologiju u A vili, Se- 
govijiiu Valladolidu, Ali brzo ga je pozvao o. general 
u Rim (1578), gdje su ga primili s najvećim oduševljenjem. Sv. 


Bellarmin i Gabriel Vasquez bili su njegovi kolegi, a Leonardo | 


Lessius njegov učenik. Samo je 7 godina mogao ostati u Rimu, jer 
se nije mogao priučiti rimskom podneblju, slično, kaošto je iz 
istog razlog Bellarmino ostao samo 7 godina u Louvainu, Morao 
se vratiti u Španjolsku, da se oporavi u domaćem zraku, Bio je 
profesorom u Alcala kroz 7 godina, onda je bio premješten 
u Salamanku Kada je dolazio, izišlo mu je sveučilište u 
susret sve do gradskih vrata, Napokon postao je glavnim profeso- 
rom teologije u Coimbri, prema želji kralja Filipa II. Gotovo 
20 godina vršio je svoju službu u Coimbri s vanrednim uspjehom 
i sjajem. 

Suarez nije se manje odlikovao svojim moralnim vrlinama, 
negoli svojim znanjem, Sortais veli" »Moglo se kazati pot- 
puno istinito, da je Suarez bio istotako svet, kaošto učen, Njegov 
život, pun pokorničkog duha, bio je razdijeljen među studij, na- 
učavanje i molitvu, Sred slave, koja ga je uresila aureolom, sa- 
čuvao je najveću čednost. Nikada mu nije izmakla tvrda riječ 
u vatri skolastičnih disputa, koje su katkada tako živahne, On 
se bez prekida ravnao prema svome poniznom geslu;: »Malo 
confundi quam confundere — Volim; da drugi 
mene ponizuju, negoli da ja druge«, Njegovi su po- 
sljednji dani bili tako mirni i tako puni utjehe, da su ga čuli, 
malo prije smrti, gdje izgovara riječi: »Nijesam mislio, da je ta- 
ko slaiko umrijeti«, Umro je u Lisaboni 25. rujna 1617 u kući 
profesa isusovaca ovoga grada. Bio je sahranjen u jednoj kapelici 
njihove crkve Sv, Roka«. Tako o. Sortais, veliki poznavalac i 
ljubitelj isusovačke, napose Suarezove filozofije i teologije, 

Opširni i temeljiti prikaz Suarezovaživotainje- 
govih djela napisao je najprije Karl Werner." A naj- 
bolji i najautentičniji je prikaz napisao R. de Scoraille D., [." 


78 Histoire de la philosophie ancienne, str, 434 

7% Suarez und die Scholastik der letzten Jahrhunderte, 2 sv., Regens- 
burg 1861. 

2 L' excellent et pieux Docteur Francois Suarez, 2. sv., Paris 1909, 1910. 
Prigodom 300 godišnjice smrti Suarezove izdao je K. Six S. I, zbornik raspra- 
va: P. Franz Suarez S. [., Gedenkblštter zu seinem 300jšhrigen .Todestag. 
Innsbruck 1917. Među raspravama treba istaknuti onu, koju je napisao M. 
Grabmann: Die Disputationes metaphysicae des Fr. Suarez in ihrer _methodi- 
schen Figenart und Fortwirkung. 

Suarezova djela obuhvaćaju"! 28 svezaka u velikoj 
četvrtini. Svakako jedan od najplodnijih pisaca svih vremena, pa 
makar gledali samo na količinu. Koliko istom mora biti naše 
uđivljenje, ako promatramo i sadržaj i metodu, kojom je postao 
uzorom za sva kasnija pokoljenja. Lijepo izrazuje karakteristiku 
Suarezova djela Kirchliches Handlexikon:* »S"pro- 
dirnom oštroumnošću i dubokom spekulacijom spajao je opširnu 
erudiciju i ogromnu radnu snagu, U svojim mnogim i velikim dje- 
lima je malo širok, ali i vanredno jasan i pregledan. Premda 
oduševljen pristaša Sv. Tome, udaljuje se ipak u nekim točkama 
od njega«. Poradi toga, što se u nekim točkama udaljuje od Sv. 
Tome, uskraćuju mu nekoji časno priznanje, da je bio vjeran uče- 
nik i tumač Svetog Tome. Tako veli M. De Wulf, profesor 
Louvainskog sveučilišta:** »On dakle nije vjerni tumač Anđeoskog 
Naučitelja, kaošto su ga kasnija pokoljenja rado nazivala, Da se 
o tom uvjeriš, bit će dovoljno, nabrojiti neke poglavite teze nje- 
sove metafizike i psihologije«. Onda De Wulf navodig one pri- 
mjere, koji se uvijek u istu svrhu navode, budući da drugih nema: 
U opreci prema Sv. Tomi Suarez niječe stvarnu razliku između 
esencije i egzistencije — naučava, da ima i prva materija svoju 
posebnu egzistenciju — da ova materija nije princip individual- 
nosti — da naš razum može individualne stvari spoznati direktno 
—, Na temelju toga De Wulfi uskraćuje Suarezu čast, koju su 
mu toliki drugi od vajkada iskazivali, nazivajući ga vjernim tuma- 
čem Anđeoskog Naučitelja. Drukčije sudi o Suarezu slavni 
domikanski kardinal, pisac glasovite povijesti 
lilozofije, Zefirin Gonzales: »Suarezova je fi- 
zofija skolastična, ili bolje, ona je filozofija 
Svetog Tome, kojega slijediikojega navodi go- 
tovo na svakoj strani svojih djela. Ako izuzmemo 
pitanja, koja se odnose na stvarnu razliku između esencije i egzi- 
stencije, na intelektualnu spoznaju individualnih stvari i na način, 
kako tumači Božje sudjelovanje s djelovanjem stvorenih bića, 
jedva ćemo naići na koji problem od neke važnosti, u kojem se 
udaljuje od nauke Sv. Tome«. Onda upozorava, da ne smijemo 
zamijeniti Suarezovu nauku sa »suarizmom«, jer da ovaj sadržaje 
teze kasnijih isusovaca, kojih Suarez nije zastupao. Dakle slično, 
kaošto neki vele, da nauku Sv. Tome ne valja zamijeniti s »to- 
mizmom«, Tako ne bi bio niti Sv. Toma »tomista«, niti Suarez 
»suarezijanac«, Ali da čujemo, koje priznanje dalje izrazuje domi- 
nikanski kardinal i povjesničar filozofije, koji je izdao i posebni 


#1 u izdanju, koje je izišlo, kaošto i razne druge velike zbirke, n. pr. 
djela Sv, Tome, u nakladi Vivčs, Paris 1856—1878. 

82 Freiburg i. B. 1912, II. sv., stup. 2240 

#3 Philosophie medićvale, 5, izd., Louvain 1925, II. sv., str. 285 

84 franc. prijevod III. sv. str. 135-6 

prikaz filozofije Sv. Tome." On veli: »Suarez je možda 
iza Sv. Tome najistaknutija personifikacija 
skolastične filozofije. Njegova je filozofska 
koncepcija najpotpunija, najopćenitija, naj- 
solidnija iza Tomine filozofije, koja mu služi 
kao polazna točka, kaotemeljikao pravilo, kao- 
što možemo vidjeti, listajući njegova djela. U metafizici, kaošto u 
teodiceji, u moralci, kaošto u psihologiji, Suarez stupa općenito za 
Anđeoskim Naučiteljem, čije ideje izlaže, tumači i razvija s osobi- 
tom jasnoćom«. Napokon odaje ocu Suarezu najveće priznanje 
time, što mu pripisuje sličnu čast, kaošto Svetome Tomi, da je 
naime već unaprijed pobio sve zablude i krive teorije, koje će se 
kasnije pojaviti" »Prema svome Učitelju, slavni isusovac una- 
prijed osjeća, i oprovrgava već prije, negoli su se pojavile, 
krive teorije i zablude, koje su morale kasnije osvanuti na polju 
filozofije«. I navodi razne ove krive nauke, i kako ih je Suarez 
svojom naukom oprovrgao. Zaključuje:es »Ovdje, kaošto gotovo 
uvijek, Suarez samo opetuje i razvija nauku Svetog Tome, koju 
prilagođuje jeziku svoga vremena i zabluđama, koje su se mogle 
poroditi«. I M. De Wulf, kojega smo sud prije čuli, ima riječi ve- 
like pohvale za glavno filozofijsko djelo oca Suareza, naime 
Disputationes metaphysicae, On veli:*" »Njegovo veliko filozofij- 
sko djelo, Disputationes metaphysicae, jedna je od najbogatijih i 
najpotpunijih riznica skolastične metafizike, Ovo je originalna ra- 
sprava o biću, o njegovim kategorijama, o njegovim uzrocima, gdje 
još i u naše dane oni, koji hoće da prodube skolastičnu metafiziku, 
nalaze sinoptičnu sliku problema, koje treba riješiti, i rješenja, 
koja su predložena«. Istina, onda nadovezuje, što njegovu po- 
hvalu umanjuje: »Suarez je i najveći eklektik među španjolskim 
filozofima, Njegova je filozofija originalna interpretacija skolastič- 
nih nauka. Da je sastavi, uzajmljuje od tomizma dobar broj materi- 
jala, ali udaljuje se od njega u važnim pitanjima. Nije dakle 
»vjerni tumač Anđeoskog Naučitelja«, kako su ga kasnija poko- 
ljenja rado nazivala. Da se o tom uvjerimo, dovoljno će biti, ako 
nabrojimo nekoliko poglavitih teza njegove metafizike i psihologi- 
je«, Koje su ove teze, ovo smo već prije čuli. Velika je nepravda, 
koju De Wulf nanosi Suarezu, nazivajući ga »eklektikom«. Ovaj 
naime izraz napominje, da je Suarez birao svoje nauke neovisno 
o dokazima, ne gledajući na istinu, nego na kojekakve motive, koji 
nemaju znanstvene vrijednosti. Kako je nepravedan takav sud o 
Suarezu, lako se možemo uvjeriti, ako samo prolistamo njegova 
djela, osobito njegove Disputationes metaphysicae. Vidimo, da 


55 Estudios sobre la filosofia de S. Tomas, 3 sveska, Manila 1864, Na 
njemački preveo Noglte 1885, 
#9 str, 136 


#8 str, 138-9 
8% Hist, de la philos. medićv., Il, sv., str. 285 

svagdje postavlja svoje teze samo nakon najpomnijeg istraživanja 
objektivne istine i svestranog ispitivanja raznih rješenja dotičnih 
problema, Istom onda, kad je promotrio sve razloge pro i contra, 
daje svoje vlastito rješenje, koje dakako ne može biti uvijek u 
protuslovlju sa svakim dosadašnjim rješenjem. Zato se ne možemo 
složiti ni so. Marechal D. 1, kad veli, da je Suarez odviše 
blago sudio o nominalizmu, i da nije uspio osloboditi se potpuno- 
ma nominalističkog utjecaja u metafizici, i da je unaprijed one- 
mogućio zaslužan pothvat, naime pobjedu nad krivom nominali- 
stičkom metafizikom i spoznajnom teorijom: »Suarez, bez sumnje 
istaknut duh, živio je, kaošto i njegovi suvremenici, u ambijentu, 
koji je bio stvoren od nominalizma. Uza svu svoju izričitu reali- 
stičku reakciju u logici nije bio uspio, osloboditi se potpunoma, 
u metafizici, raznih utjecaja, koji su umanjili — neki kažu: koji su 
iskrivili — unaprijed značenje zaslužnog napora. Suarez doista, 
kaošto Duns Skot, kaošto Okam postavlja kao tezu, da 
razum direktno spoznaje pojedina materijalna bića; da su osjet- 
na bića individualna neovisno o svojoj materiji; da je esencija i 
egzistencija u stvorenim bićima realno identična; da materija i 
forma, ako se promatraju kao takve, imaju neki bitak, itd,: pre- 
poznajemo niz tz. augustinskih teza«, Tako sudi naš Louvainski 
o. Marćcha! o Suarezu. Za njega jamačno Suarez ne zaslužuje na- 
slova »Doctor Eximius et Fidelis Interpres Doctoris Angelici«, 
Uza sve to ipak o, Marćchal nije uspio, da bi ga Suarezovi protiv- 
nici priznali »vjernim tumačem Anđeoskog Naučitelja«, nego mu 
općenito spočitavaju odviše veliko popuštanje i odviše blago pro- 
suđivanje tz, moderne filozofije, napose Kanta. Spomenuo sam 
oca Marćchala kao predstavnika neke posebne struje među isu- 
sovcima u stavu prema Suarezu. Ipak i oni, koji ne priznaju Suare- 
za kao vjernog tumača Anđeoskog Naučitelja bez ograničenja, 
priznaju ga u svim onim filozofskim i teološkim znanostima, u koje 
ne zadire njegova metafizika, ili možda jasnije njegova nauka o 
aktu i potenciji, napose njegova nauka o razlici između esencije 
i egzistencije, koja je prema Suarezu samo umska, (distinctio 
rationis), a ne stvarna (distinctio realis), I oduševljeni pristaše 
Suarezove filozofije i teologije ne slijede svi ove njegove nauke. 
Na pitanje, koja je uopće Suarezova filozo- 
fija, zapravo smo već dobili odgovor. Ona je, kako 
svjedoči sam dominikanski povjesničar filozofije Zefirin Gonzales, 
filozofija Sv. Tome. Od njega smo čuli i to, koje su one malobroj- 
ne nauke, barem znatnije, što se uvijek navode sa strane Suarezo- 
vih protivnika kao netomističke teze, Ali riječi, da je Suarez 
vjerno slijedio Sv. Tomu, ne smijemo tako shvatiti, kao da je 
samo opetovao, što je ovaj kazao. Suarez je Tominu nauku u 
mnogočem dalje razvio, protumačio i povukao iz nje posljedice 


%0 Le point de dćpart de la mčtaphysique, 1. sv., u 1. izd. str, 134, a u 
2, izd., Louvain 1927, str, 185 

ter ih primijenio na nove prilike, u kojima je tada živjela i Crkva 
i država, kaošto i znanostima, koje su tada tako napredovale. 
Osim toga treba imati na pameti i onu drugu riječ: »Iz Suarezo- 
vih ustiju progovara čitava škola«, tj, čitava školastika, a ne samo 
Sv. Toma. 

Vrlo lijepi jasan pregled Suarezove nauke 
dajenama. Klimke D. 1" On prikazuje Suarezovu teori- 
ju spoznaje, metafiziku, nauku o međunarodnom pravu. Bio je 
o. Klimke"" velik štovatelj Suarezov ter je potaknuo gdjekojeg 
od svojih učenika, da sustavno čita Disputationes metaphysicae 
i tako barem donekle upozna veličinu onoga, koji je svagdje po- 
znat kao »Doctor Eximius«. Ne mogu se, na žalost, upuštati u 
potankosti Suarezove nauke. 

Alinesamouidejnom pogledu stekao je ne- 
prolazne zasluge, negoiglede metode. Ovo vrijedi 
donekle već za onu svestranu uporabu povijesti kod istraživanja 
filozofskih problema. Ipak ovdje nije istom on započeo slijediti 
historijsko-kritičku metodu, nego je ovu samo vanredno usa- 
vršio. Ali posve nove je puteve pokazao filozofima, kako treba 
prikazivati ovu znanost. On je bio prvi, koji je metafiziku pri- 
kazao kao jedinstven sistem, a ne samo kao komentar Aristote- 
lova djela. Time je postao uzorom, za kojim su se povodili od 
onda općenito svi, koji su išli za tim, da prikažu čitavu filozofiju 
ili pojedine njezine dijelove. »Bili su, istina, kaže o. Klimke,* 
već neki pokušaji, prikazivati metafizičke probleme neovisno o 
Aristotelovu raspoređu. Tako je Oksforđanin ThomasdeYork 
O. Min. (# 1260) napisao »Metaphysica«. Iz istoga vremena po 
prilici potječe »Summa philosophiae«, koja se (bez prava) pripi- 
suje Robertu de Grosseteste, Onda se pojavljuju u ško- 
li Alberta Velikoga, osobito kod Ulriha Strassbur- 
škog, pokušaji, prikazivati metafizička pitanja neovisno o Ari- 
stotelovu rasporedu. I komentar Petra Fonseca pokazuje priličnu 
slobodu, Uza sve to čitava je literatura XIV, XV, XVI stoljeća 


% Historia philosophiae, Roma 1923, L sv., str. 276—285 

%2 Fridrih Klimke D. 1, r, se u Pruskoj Šleskoj 8. 6. 1878. S 20 godi- 
na stupio je u Poljsku provinciju D, 1., umro u Rimu 9, 1, 1924. Svoje ve- 
like sposobnosti iskoristio je osobito kao profesor filozofije u Krakovu, u 
Innsbrucku, u Rimu, gdje je umro preranom smrću kao profesor CGregori- 
janskog sveučilišta, i kao filozofski pisac na poljskom i njemačkom i latin- 
skom jeziku. Kaošto njegova predavanja, tako su se i njegovi spisi odliko- 
vali velikom lakoćom i ljepotom stila, te su rašireni u mnogim hiljadama 
primjeraka. Da spomenem samo poglavita djela. Der Monismus und seine 
philosophische Grundlagen, 1911, 2. izd. 1919. Ovo je djelo priznato kao naj- 
bolje u ovom problemu i kod nekatolika. Der Mensch, 1908, Die Haupt- 
probleme der W eltanachacung, 1910. Unsere Sehnsucht, 1917, rašireno još za 
života piščeva u preko 10 hiljada primjeraka, Posljednje njegovo djelo bila 
Je isova povijest filozofije: Institutiones historiae philosophiae, 2 sveska, 

slijedila tijesnije Aristotelove knjige, bilo na način komentara, 
bilo slobodnije na način kvestija. U ovoj je dakle stvari Suarez 
uveo promjenu od najvećeg značenja«. Otkako je Suarez pri- 
kazao čitavu metafiziku s čisto sistematskog stanovišta, ne obazi- 
rući se na slijed Aristotelova djela, započeli su i drugi izdavati 
sistematske prikaze neovisno o slijedu Aristotelovih djela, da- 
pače ne obazirući se dosljedno na Aristotelovu misao. Svakako je 
ovo značilo velik napredak u metodi vanjskog prikazivanja filozof- 
skih problema. Ako su onda neki započeli više paziti na vanjski 
oblik, nego li na samu stvar te zanemarivati proučavanje samih 
Aristotelovih i Tominih djela, ne možemo zato krivnje pripisivati 
Suarezu, On je dao najljepši primjer, kako treba oboje spa- 
jati u harmoničku cjelinu: i sistematičnost i 
proučavanje samih vrela. Da su svi njegov primjer sli- 
jedili, ovo bi bilo urodilo najboljim plodom. Ali mnogi su odabrali 
samo jedno, i to samo vanjsku formu i sistematičnost, a nutarnjost, 
proučavanje i poznavanje vrela, su odnemarivali. Na ovu je činje- 
nicu mislio Leon XII, kad je na svršetku svoje enciklike 
Aeterni Patris" tako naglasio proučavanje Tomine nauke iz 
samih njegovih djela. Isti je razlog, zašto je papinska uredba 
»Deus scientiarum«" propisala na crkvenim filozofskim fa- 
kultetima posebnu disciplinu pod naslovom »Interpretatio textuum 
selectorum Aristotelis et Sti Thomae — tumačenje raznih tekstova 
Aristotela i Sv. Tome«."" 

Sve je ovo spomenuto, da uzmognemo Suarezov historijski 
preokret pravo prosuditi, Svaki napredak stoji u tom, da čuvamo 
dobro, koje već posjedujemo, dapače da usavršimo, a nedostatke 
da uklonimo. To je učinio Suarez, kad je pomnomu proučavanju 
vrela, kojim su se odlikovali njegovi pređi i suvremenici, dodao 
sistematičnost, kojom se ovi nijesu isticali. Naša je zadaća, da 
sistematičnosti, kojom se odlikovala naša filozofija do sada, do- 
damo i najpomnije proučavanjeipoznavanje vre- 
lah, u prvom redu Aristotelovih i Tominih djela. 
Od kolike je važnosti ovaj princip, i kako su teške posljedice, 
ako se ne obdržava, mogli bismo lako dokazati mnogim činjeni- 
cama iz novije i najnovije povijesti filozofije. Ali ovo ćemo vidjeti 
kod druge zgode, Sada samo treba još, da upoznamo 

SUAREZOVA DJELA. Commentariorum ac disputationum in 
tertiam partem D. Thomae 5 tomi — Disputationes de censuris et 
irregularitate — Metaphysicarum disputationum 2 tomi — Varia 


%5 Ne autem supposita pro vera, neu corrupta pro sincera bibatur, pro- 
videte, ut sapientia Thomae ex ipsis eius fontibus hauriatur, aut saltem ex 
iis rivis, quos ab ipso fonte deductos adhuc integros et illimes decurrere 
certa et concors doctorum hominum sententia est; sed ab iis, qui exinde 
fluxisse dicuntur, re autem alienis et non salubribus aquis creverunt, adu- 
lescentium animos arcendos curate, 

opuscula theologica, koja je izdao prigodom borbe oko molinizma 
— Prima pars Summae theologicae — Secunda pars Summae 
theologicae 2 tomi — De virtute et statu religionis 4 tomi; ovdje 
se nalazi i najljepši i najopširniji prikaz ustanova Družbe Isusove 
— Tractatus de legibus ac Deo legislatore 10 libri — Defensio 
fidei catholicae et apostolicae adversus anglicanae sectae errores 
— De divina gratia 3 partes — De triplici virtute theologica — 
De spiritualibus exercitiis S. Ignatii tractatus — Još neka druga 
manja djelca, koja su bila objelođanjena istom 1910, 

Za praktičnu uporabu Suarezovih djela tre- 
ba imati na pameti pomagala, koja su sadržana 
u raznim indeksima. Ima indeks posve općeniti za sva 
djela, koji nam služi zato, da možemo naći, u kojem djelu Suarez 
raspravlja o nekom pitanju. Drugi su indeksi pojedinih djela. 
Uvijek ima barem indeks rasprava i stvarni indeks, Najsavršenije 
je sve ovo izvedeno kod Disputationes metaphysicae, Ovdje ima- 
demo na početku prvoga sveska opširni prikaz Aristotelove Meta- 
fizike, sa sadržajem pojedinih knjiga, a ujedno oznakom mjesta, 
gdje Suarez raspravlja o istim pitanjima. Slijedi popis svih 54 
disputacija sa sekcijama, na koje su razdijeljene. Na svršetku 
drugoga sveska nalazimo abecedni stvarni indeks, sličan onomu, 
koji se nalazi na kraju Teološke Sume Sv. Tome pod naslovom 
»res praecipuae«,. Tamo slijeđe i neki manje važni indeksi, Stvarni 
indeksi ne sadržavaju samo riječi natuknice, nego čitave reče- 
nice, koje izrazuju nauku, koja je sadržana na dotičnom mjestu, 
koje je navedeno. Tako možemo već iz samoga stvarnog ideksa 
dobiti uvid u čitavo djelo. 

Neka i ovaj prikaz povijesti filozofije u 1. vijeku Družbe 
Isusove služi kao neki mali stvarni indeks onih djela, koja su nje- 
zini filozofi stvorili u ona vremena, a kojih se osobito prigodom 
400. godišnjice od osnutka Družbe Isusove sjećamo s posebnom 
zahvalnošću prema Providnosti Božjoj. 

Fr. Šanc D. I. 

